pythainlp/thai-wiki-dataset-v4 huggingface dataset:
การหาค่าเหมาะที่สุด

ในทางคณิตศาสตร์ การหาค่าเหมาะที่สุด (optimization) หมายถึงการหาตัวเลือกที่ดีที่สุดตามเงื่อนไขทางคณิตศาสตร์ที่กำหนด โดยเลือกตัวแปรจากเซตที่กำหนดให้ฟังก์ชันที่เป็นวัตถุประสงค์มีค่าเหมาะที่สุด เช่น ค่าต่ำสุดหรือค่าสูงสุด วิธีการหาค่าเหมาะที่สุดได้รับการประยุกต์ใช้ในสาขาต่าง ๆ เช่น ฟิสิกส์ วิศวกรรมศาสตร์ เศรษฐศาสตร์ เป็นต้น
นิยามปัญหา.
ปัญหาการหาค่าเหมาะที่สุดในบริบทของจำนวนจริง หมายถึงการเลือกตัวแปร <math>x</math> จากเซตตัวเลือกที่เป็นไปได้ เพื่อให้ได้ค่าของฟังก์ชัน <math>f(x)</math> เป็นค่าสูงที่สุดหรือค่าต่ำที่สุด
ให้ <math>x = (x_1, \dots, x_n)</math> เป็นเวกเตอร์จำนวนจริงในปริภูมิจำนวนจริง n มิติ (<math>\mathbb{R}^n</math>) และให้ฟังก์ชัน <math>f</math> และ <math>g_1, g_2, \dots, g_m </math> เป็นฟังก์ชันจาก <math>\mathbb{R}^n</math> ไปยังจำนวนจริง <math>\mathbb{R}</math> ปัญหาการหาค่าเหมาะที่สุด (ในบริบทของฟังก์ชันจำนวนจริง) สามารถเขียนออกมาในรูปแบบทั่วไปได้ว่า เลือกเวกเตอร์ <math>x</math> ที่ทำให้ <math>f(x)</math> มีค่าน้อยที่สุด
<math display="block"> \min_x f(x)</math>
ภายใต้เงื่อนไขว่า สำหรับ <math>i = 1, 2, \dots, m</math>:
<math display="block"> g_i (x) \leq 0</math>
ฟังก์ชัน <math>f</math> เรียกว่าเป็นฟังก์ชันวัตถุประสงค์ ในขณะที่ฟังก์ชัน <math>g_1, g_2, \dots, g_m</math> เรียกว่าฟังก์ชันเงื่อนไขบังคับ ค่า <math>f(x^*)</math> เป็นค่าเหมาะที่สุด (หรือค่าต่ำสุด) ถ้า <math>x^*</math> เป็นไปตามเงื่อนไขบังคับทุกข้อ และ <math>f(x^*)</math> มีค่าน้อยที่สุดในบรรดาเวกเตอร์ที่เป็นไปตามเงื่อนไขบังคับ กล่าวคือ
<math display="block">f(x^*) \leq f(z)</math>
สำหรับเวกเตอร์ <math>z \in \mathbb{R}^n</math> ใดๆ ที่เป็นไปตามเงื่อนไขบังคับ <math>g_1 (z) \leq 0, g_2 (z) \leq 0, \dots, g_m (z) \leq 0</math> เวกเตอร์ <math>x^*</math> เรียกว่าคำตอบหรืออาร์กิวเมนต์ของค่าเหมาะที่สุด
สุทรรศน์ อครวาล

สุทรรศน์ อครวาล (เกิดเมื่อวันที่ 19 มิถุนายน ค.ศ. 1931 – เสียชีวิตเมื่อวันที่ 3 กรกฎาคม ค.ศ. 2019) เป็นนักการเมืองจากประเทศอินเดีย เคยดำรงตำแหน่งผู้ว่าการรัฐอุตตราขัณฑ์ ตั้งแต่วันที่ 8 กรกฎาคม ค.ศ. 2003 จนถึงวันที่ 28 ตุลาคม ค.ศ. 2007) และรัฐสิกขิม ตั้งแต่วันที่ 25 ตุลาคม ค.ศ. 2007 จนถึงปี ค.ศ. 2008
สุทรรศน์ อครวาล เกิดที่เมืองลูธีอาน และจบปริญญาตรีคณะนิติศาสตร์ เขาเป็นสมาชิกคณะกรรมาธิการด้านสิทธิมนุษยชนแห่งชาติ เป็นระยะเวลา 3 ปี และในปี ค.ศ. 1981 จนถึงปี ค.ศ. 1993 เขาได้ดำรงตำแหน่งเลขาธิการราชยสภา
เรย์มอนด์ เทรซี

เรย์มอนด์ เทรซี
เรย์มอนด์ เทรซี  (เกิดเมื่อวันที่ 18 พฤศจิกายน ค.ศ. 1936 ที่เฟรนช์เกียนา – เสียชีวิตเมื่อวันที่ 3 กรกฎาคม ค.ศ. 2019) เป็นนักการเมืองจากเฟรนช์เกียนา ได้รับการเลือกตั้งให้เป็นวุฒิสภาฝรั่งเศส ตั้งแต่วันที่ 28 กันยายน ค.ศ. 1980 จนถึงวันที่ 1 ตุลาคม ค.ศ. 1989
บาซูกา

M1 บาซูกา เป็นอาวุธเครื่องยิงจรวดต่อสู้รถถังแบบไร้แรงสะท้อนถอยหลังขนาดพกพา ได้ถูกใช้งานอย่างแพร่หลายโดยกองทัพสหรัฐ ยังถูกเรียกอีกว่า"สโตฟไพพ์"(Stovepipe) นวัตกรรมอย่างบาซูกาคืออาวุธต่อต้านรถถังที่ขับเคลื่อนด้วยจรวดรุ่นแรกที่ถูกใช้โดยทหารราบในสนามรบ จุดที่โดดเด่นที่สุดคือจรวดเชื้อเพลิงแข็งสำหรับการขับเคลื่อน มันสามารถใช้ได้กับหัวรบระเบิดแรงสูงต่อต้านรถถังที่จะยิงเข้าใส่กับยานพาหนะหุ้มเกราะ รังปืนกล และป้อมปราการบังเกอร์ที่อยู่ในระยะพิสัยไกลกว่าการขว้างระเบิดมือหรือทุ่นระเบิด ชื่อเล่นของมันที่ถูกนำมาใช้อย่างแพร่หลาย เกิดขึ้นมาจากอาวุธเครื่องยิงจรวดรุ่นเอ็ม1 ที่มีความคล้ายคลึงกับเครื่องดนตรีที่ถูกเรียกว่า "บาซูกา" ซึ่งถูกคิดค้นและเป็นที่นิยมในปี ค.ศ. 1930 นักแสดงตลกชาวสหรัฐ บ็อบ เบิรน์
ในช่วงสงครามโลกครั้งที่สอง กองทัพเยอรมันได้ยึดบาซูกามาหลายกระบอกในการทัพแอฟริกาเหนือในช่วงแรก และได้เผชิญหน้าในแนวรบด้านตะวันออก และในไม่ช้าวิศวกรรมผันกลับของพวกเขาได้ออกแบบรุ่นที่เป็นของพวกเขาเอง ด้วยการเพิ่มขนาดหัวรบที่มีเส้นผ่าศูนย์กลาง 8.8 ซม (แม้ว่าหัวรบอื่นๆจะมีการเปลี่ยนแปลงที่เล็กน้อย) และได้ถูกใช้อย่างหลายที่ถูกเรียกว่า "ราเกเทนพันแซร์บืชเซอ "พันแซร์เชร็ค"" (รถถังสยอง) เมื่อสงครามใกล้จะยุติลง ญี่ปุ่นได้พัฒนาอาวุธที่มีความคล้ายคลึง เครื่องยิงจรวดต่อต้านรถถัง 70 มม. ไทป์ 4 ซึ่งเป็น"ระเบิดซึ่งขับเคลื่อนด้วยจรวด"ที่การออกแบบแตกต่างกัน
คำว่า "บาซูกา" ยังคงเห็นว่าถูกใช้อย่างไม่เป็นทางการซึ่งเป็นศัพท์ทั่วไปที่อ้างถึงอาวุธขีปนาวุธที่ยิงด้วยการประทับบ่าจากภาคพื้นดินต่อภาคพื้นดิน (ส่วนใหญ่เป็นเครื่องยิง"ระเบิดซึ่งขับเคลื่อนด้วยจรวดหรือปืนไรเฟิลแบบไร้แรงสะท้อนถอย")
เลวี อดัมส์

เลวี อดัมส์
เลวี อดัมส์  (เกิดเมื่อวันที่ 30 ธันวาคม ค.ศ. 1762 และเสียชีวิตเมื่อวันที่ 18 มิถุนายน ค.ศ. 1831) เป็นนักการเมืองจากสหรัฐอเมริกา ซึ่งเป็นวุฒิสภาจากรัฐนิวยอร์ก จังหวัดอีสเทิร์น ตั้งแต่ปี ค.ศ. 1818 จนถึงปี ค.ศ. 1821
จอห์น ดับเบิลยู. วดเลอร์

จอห์น วอลเดมาร์ วดเลอร์ (เกิดเมื่อวันที่ 9 มิถุนายน ค.ศ. 1924 – เสียชีวิตเมื่อวันที่ 4 สิงหาคม ค.ศ. 1987) เป็นนักการเมืองจากสหรัฐ ซึ่งเป็นสภาผู้แทนราษฎรสหรัฐ สังกัดพรรครีพับลิกันจากรัฐนิวยอร์ก
วดเลอร์เกิดที่บรุกลิน เคยทำงานในกองทัพอากาศสหรัฐ ตั้งแต่ปี ค.ศ. 1942 จนถึงปี ค.ศ. 1945 จบการศึกษาที่มหาวิทยาลัยบราวน์ ในปี ค.ศ.1947 และโรงเรียนกฎหมายมหาวิทยาลัยฮาร์ดวาร์ด ในปี ค.ศ. 1950 วอลเตอร์ได้รับการเลือกตั้งให้เป็นสมาชิกสภาผู้แทนราษฎรในปี ค.ศ. 1962 โดยดำรงตำแหน่งตั้งแต่วันที่ 3 มกราคม ค.ศ. 1963 จนถึงวันที่ 3 มกราคม ค.ศ. 1981
จีนนี่ ดาร์นีลล์

จีนนี่ ดาร์นีลล์  (เกิดเมื่อวันที่ 9 กรกฎาคม ค.ศ. 1949) เป็นนักการเมืองจากสหรัฐ จากพรรคเดโมแครต ซึ่งเป็นสมาชิกวุฒิสภารัฐวอชิงตัน และเป็นสมาชิกสภาผุ้แทนราษฎร เขตที่ 27 รัฐวอชิงตัน
ฟลอยด์ บี. ดันส์กิน

ฟลอยด์ บี. ดันส์กิน (เกิดเมื่อวันที่ 1 พฤษภาคม ค.ศ. 1889 – เสียชีวิตเมื่อวันที่ 31 มีนาคม ค.ศ. 1971) เป็นนักการเมืองจากสหรัฐอเมริกาจากรัฐวอชิงตัน ซึ่งฟลอยด์ บี ดันส์กินเป็นสมาชิกสภาผู้แทนราษฎรรัฐวอชิงตัน ตั้งแต่ปี ค.ศ. 1921 จนถึงปี ค.ศ. 1933 และเป็นประธานสภาผู้แทนราษฎร ตั้งแต่ปี ค.ศ. 1925 จนถึงปี ค.ศ. 1927
เธอร์สตัน แดเนียลส์

เธอร์สตัน เอ็ดวาร์ด แดเนียลส์ (เกิดเมื่อวันที่ 10 ตุลาคม ค.ศ. 1859 – เสียชีวิตเมื่อวันที่ 8 ธันวาคม ค.ศ. 1926) เป็นนักการเมืองจากสหรัฐอเมริกา สังกัดพรรคประชาชน โดยเป็นสมาชิกสภาผู้แทนราษฎรจากWashington. เธอร์สตัน แดเนียลส์ได้ดำรงตำแหน่งรองผู้ว่าการรัฐวอชิงตันคนที่ 3 ตั้งแต่วันที่ 11 มกราคม ค.ศ. 1897 จนถึงวันที่ 14 มกราคม ค.ศ. 1901
หู เหวย์ยง

หู เหวย์ยง (? – 6 มีนาคม ค.ศ. 1380) เป็นขุนนางชาวจีนในสมัยราชวงศ์หมิง ดำรงตำแหน่งอัครมหาเสนาบดีช่วง ค.ศ. 1373–1380
บ้านเกิดของหู เหวย์ยง คือ ติ้ง-ยฺเหวี่ยน (定远) ในเหาโจว (濠州) ปัจจุบันเป็นส่วนหนึ่งของฉูโจว (滁州) ในอานฮุย (安徽)
ใน ค.ศ. 1363 หู เหวย์ยง มอบเรือรบจำนวนมากให้ขุนศึกจู ยฺเหวียนจาง (朱元璋) ไว้ใช้รบกับเฉิน โหย่วเลี่ยง (陳友諒) ทำให้หลี่ ช่านฉาง (李善長) ขุนศึกคู่ใจของจู ยฺเหวียนจาง ประทับใจ และแนะนำเขาให้จู ยฺเหวียนจาง ภายหลัง จู ยฺเหวียนจาง ได้ขึ้นครองราชย์เป็นจักรพรรดิหงอู่ (洪武帝) แห่งราชวงศ์หมิง และให้หู เหวย์ยง เป็นอัครมหาเสนาบดี
ช่วงที่ดำรงตำแหน่งอัครมหาเสนาบดี หู เหวย์ยง สั่งสมอำนาจบารมี ทั้งยังพัวพันคดีอัปยศหลายประการ ทำให้จักรพรรดิหงอู่ทรงหมดสิ้นความไว้วางพระทัย กระทั่งใน ค.ศ. 1380 ลูกน้องของหู เหวย์ยง ทูลฟ้องว่า หู เหวย์ยง ลักลอบพบปะกับทูตต่างชาติ น่าจะเตรียมกบฏ สี่วันต่อมา จักรพรรดิหงอู่จึงรับสั่งให้ประหารหู เหวย์ยง ทั้งตระกูล ด้วยข้อหากบฏ และทรงใช้โอกาสนี้กำจัดขุนนางฝ่ายเขา มีขุนนางถูกประหารทั้งตระกูลเป็นจำนวนมาก การขจัดกลุ่มของหู เหวย์ยง ใช้เวลากว่าสิบปี มีผู้ถูกประหารกว่า 30,000 คน จักรพรรดิหงอู่ยังทรงยกเลิกตำแหน่งอัครมหาเสนาบดี ภายหลังก็ได้องค์กรเน่ย์เก๋อ (內閣; "ศาลาใน") มาทำหน้าที่แทน
จักรพรรดิหงอู่ยังทรงให้เขียนหนังสือชื่อ "เจาชื่อเจียนตั่งลู่" (昭示奸黨錄) พรรณนาความผิดของหู เหวย์ยง และพวก
จอห์น อเฮิร์น (นักการเมือง)

จอห์น อเฮิร์น  (เกิดเมื่อวันที่ 4 ธันวาคม ค.ศ. 1934) เป็นนักการเมืองจากสหรัฐอเมริกา สังกัดพรรคริพับลิกัน จอห์น อเฮิร์นเป็นสมาชิกสภาผู้แทนราษฎรจากรัฐวอชิงตัน เขตที่ 6
อาร์. บี. อัลเบิร์ตสัน

โรเบิร์ต บรูค อัลเบิร์ตสัน (เกิดเมื่อวันที่ 21 ธันวาคม ค.ศ. 1859 ที่เมืองเฮิร์ตฟอร์ด รัฐนอร์ทแคโรไลนา สหรัฐอเมริกา – เสียชีวิตเมื่อวันที่ 3 ตุลาคม ค.ศ. 1917 ที่เมืองซีตเติล รัฐวอชิงตัน สหรัฐอเมริกา) เป็นนักการเมืองจากสหรัฐอเมริกาจากรัฐวอชิงตัน สังกัดพรรคริพับลิกัน โรเบิร์ต อัลเบิร์ตสัน เป็นสมาชิกสภาผู้แทนราษฎร เขตที่ 42 จากรัฐวอชิงตัน ตั้งแต่ปี ค.ศ. 1895 จนถึงปี ค.ศ. 1897 และในปี ค.ศ. 1901 จนถึงปี ค.ศ. 1903
ปีศาจกระดูกขาว

ปีศาจกระดูกขาว  เป็นตัวละครในนวนิยายจีนเรื่อง "ไซอิ๋ว" (西遊) เป็นปีศาจหญิงซึ่งสามารถแปลงร่างได้ แต่ร่างแท้จริงนั้นเป็นโครงกระดูก
ตามเนื้อเรื่อง ปีศาจกระดูกขาวอยากกินเนื้อพระถังซัมจั๋ง (唐三藏) จึงแปลงเป็นหญิงสาวชาวบ้านมาถวายผลไม้พิษ แต่ซึงหงอคง (孫悟空) ศิษย์พระถังซัมจั๋ง จับพิรุธได้ จึงเอาไม้พลองยู่อี่กิมซือเป๊ง (如意金箍棒; "ไม้พลองทองสมใจนึก") ตี นางดำดินหนีไปได้ แต่ทุกคนเข้าใจว่า ซึงหงอคงฆ่านาง และไม่เชื่อคำอธิบายของเขาว่า นางเป็นปีศาจจำแลงมา
นางกลับมาอีกครั้ง คราวนี้แปลงเป็นหญิงชรามาโป้ปดว่า กำลังตามหาบุตรสาว ซึงหงอคงจับพิรุธได้อีก ก็เอาไม้พลองตีอีก แต่คนอื่น ๆ โกรธที่ซึงหงอคงฆ่าคนซ้ำแล้วซ้ำเล่า
นางปีศาจกลับมาเป็นครั้งที่สาม แปลงเป็นชายชราทำทีมาถามไถ่ว่า เห็นภริยาและบุตรสาวของตนหรือไม่ ซึงหงอคงเห็นว่า เป็นปีศาจตนเดิม จึงเอาไม้พลองตีตายคามือ ศพปีศาจคืนร่างเดิม คือ โครงกระดูก กลุ่มพระถังซังจั๋งรู้สึกผิดที่ซึงหงอคงฆ่าคนถึงสามคน ซึงหงอคงชี้ให้ดูว่า เป็นปีศาจแปลงมา ตนเอาไม้พลองตีตายแล้วจึงคืนร่างเดิม พระถังซัมจั๋งพิจารณาแล้วก็เห็นด้วย แต่ตือโป๊ยก่าย (猪八戒) ศิษย์อีกตนของพระถังซัมจั๋ง กล่าวว่า ซึงหงอคงใช้คาถาเสกศพเป็นโครงกระดูกเพื่อไม่ให้ถูกพระอาจารย์ลงโทษมากกว่า พระถังซัมจั๋งโกรธ ด่าทอและตัดขาดกับซึงหงอคง ซึงหงอคงเจ็บช้ำน้ำใจจึงกลับไปยังที่อยู่เดิม คือ ฮวยก๊วยซัว (花果山; "ภูเขามาลาผล")
เมื่อซึงหงอคงไปแล้ว ปีศาจอีกตน คือ ปีศาจเสื้อเหลือง (黃袍怪) ก็เข้าจับพระถังซัมจั๋ง ศิษย์ที่เหลือของพระถังซัมจั๋ง คือ ตือโป๊ยก่าย กับซัวเจ๋ง (沙僧) สู้ไม่ได้ ตือโป๊ยก่ายจึงบากหน้าไปขอโทษซึงหงอคงและตามกลับมาช่วยพระถังซัมจั๋งเป็นผลสำเร็จ
อัลบาโร ซิลบา

อัลบาโร เปรัลตา ซิลบา ไลนาเรส (30 มีนาคม ค.ศ. 1984) เป็นนักฟุตบอลชาวฟิลิปปินส์ ในตำแหน่งกองหลังตัวกลาง โดยก่อนหน้านี้เขาเคยเล่นให้กับมาลากาในลาลิกาและเซกุนดาดิบิซิออนในช่วง ค.ศ. 2004–2008
ซิลบามีบิดามารดาเป็นชาวสเปน แต่มีย่าเป็นชาวฟิลิปปินส์ ดังนั้นซิลบาจึงสามารถใช้หนังสือเดินทางฟิลิปปินส์ และสามารถลงเล่นให้กับทีมชาติฟิลิปปินส์ได้
โดมินิก ตัน

โดมินิก ตัน จุน จิ๋น (12 มีนาคม ค.ศ. 1997 —) เป็นนักฟุตบอลชาวมาเลเซีย ปัจจุบันเล่นตำแหน่งกองหลังตัวกลางให้กับซาบะฮ์ในมาเลเซียซูเปอร์ลีก และทีมชาติมาเลเซีย โดยเขาได้ลงเล่นทีมชาติครั้งแรกในนัดกระชับมิตรที่พบกับเนปาลในเดือนมิถุนายน ค.ศ. 2019
เกียรติประวัติ.
ยะโฮร์ดารุลตาซิม
ทีมชาติมาเลเซีย
วิรัตน์ เฮงคงดี

วิรัตน์ เฮงคงดี (ชื่อเล่น โจ้) เกิดเมื่อวันที่ 21 กันยายน พ.ศ. 2521 ผู้อำนวยการฝ่ายผลิตละครโทรทัศน์ บริษัท เวิร์คพอยท์เอ็นเทอร์เทนเมนท์ จำกัด (มหาชน) / กรรมการผู้จัดการ บริษัท สกายบ็อกซ์ เอนเทอร์เทนเมนท์ จำกัด / กรรมการผู้จัดการและหนึ่งในผู้ร่วมก่อตั้งบริษัท โต๊ะกลมโทรทัศน์ จำกัด 
จบการศึกษาระดับมัธยมต้นจากโรงเรียนเซนต์จอห์น พ.ศ. 2536 ระดับมัธยมปลายจากโรงเรียนเตรียมอุดมศึกษา แผนกวิทยาศาสตร์-สถาปัตยกรรมศาสตร์ พ.ศ. 2538 และระดับอุดมศึกษาจากคณะสถาปัตยกรรมศาสตร์ จุฬาลงกรณ์มหาวิทยาลัย ปี พ.ศ. 2543 
เริ่มต้นการทํางานด้วยการเป็นในทีมเขียนบทรายการรัฐบาลหุ่นทางช่อง ITV และรายการทีวี เบลอเบลอ ทางช่อง 3 ผลงานที่มีชื่อเสียง เช่น รายการ The Voice Thailand season 1 และ 2 รายการ TheRapper 1-3 นอกจากรายการโทรทัศน์ยังกํากับภาพยนตร์ และเป็นโปรดิวเซอร์ทีวีซีรีส์ ละครซิตคอม ละครเวที MV รวมถึง คอนเสิร์ต
ผลงาน.
2543 - 2544
2545
2546 
2547
2548
2549
2550
2551
2552
2553
2554
2555
2556
2557
2558
2559
2560
2561
2562
2563
2564
เขตสึรูมิ (โยโกฮามะ)

เขตสึรูมิ  เป็นหนึ่งใน 18 เขตการปกครองของนครโยโกฮามะ จังหวัดคานางาวะ เป็นเขตอุตสากรรมที่สำคัญที่สุดของนครโยโกฮามะ และถือเป็นส่วนหนึ่งของเขตอุตสาหกรรมแปซิฟิก โรงงานที่สำคัญในเขตแห่งนี้ได้แก่ เอ็กซอนโมบิล, นิสสันมอร์เตอร์, โตชิบ้า, โตเกียวอิเล็กทริกพาวเวอร์, คิริงบริวเวอร์รี่ เป็นต้น นอกจากนี้ยังเป็นย่านที่อยู่อาศัยหลักสำหรับคนที่ต้องเดินทางเข้าออกกรุงโตเกียวเพื่อทำงาน
เจ้าหญิงลูอีเซอแห่งซัคเซิน-โกทา-อัลเทินบวร์ค

ลูอีเซอ เจ้าหญิงแห่งซัคเซิน-โกทา-อัลเทินบวร์ค  หรือพระนามเต็มคือ เจ้าหญิงลูอีเซอ เพาลีเนอ ชาร์ล็อทเทอ ฟรีเดอรีเคอ เอากุสเทอ แห่งซัคเซิน-โกทา-อัลเทินบวร์ค  เป็นเจ้าหญิงเยอรมันจากแคว้นซัคเซิน-โกทา-อัลเทินบวร์ค ทรงเป็นพระมารดาในเจ้าชายอัลเบิร์ต พระราชสวามี ทำให้พระนางมีศักดิ์เป็นย่าของเอ็ดเวิร์ดที่ 7 ย่าทวดใน จอร์จที่ 5
เจ้าหญิงลูอีเซอประสูติเมื่อค.ศ. 1800 ที่แคว้นโกทาในจักรวรรดิโรมันอันศักดิ์สิทธิ์ เป็นธิดาองค์เดียวของเอากุสท์ ดยุกแห่งซัคเซิน-โกทา-อัลเทินบวร์ค กับท่านหญิงลูอีเซอ ชาร์ล็อทเทอ แห่งมัคเลินบวร์ค-ชเวรีน เจ้าหญิงลูอีเซอพยายามสร้างสานสัมพันธ์กับเจ้าชายรัสเซียองค์หนึ่งแต่ไม่ประสบความสำเร็จ นางจึงสมรสกับแอนสท์ที่ 3 ดยุกแห่งซัคเซิน-โคบวร์ค-ซาลเฟลด์ในปีค.ศ. 1817 ทั้งสองมีบุตรด้วยกันสององค์ 
เจ้าหญิงลูอีเซอทรงหย่ากับดยุกเอากุสท์ในเดืนมีนาคม ค.ศ. 1826 หลังจากนั้นอีกเจ็ดเดือน ทรงสมรสใหม่อย่างลับๆกับอดีตคนรัก อเล็คซันเดอร์ ฟอน ฮันชไตน์ (Alexander von Hanstein) อย่างไรก็ตาม ชีวิตทั้งสองไม่ราบรื่นมากนัก ทรงหย่ากับฮันชไตน์ในปีค.ศ. 1831 และก็ทรงสิ้นพระชนม์จากโรคมะเร็งในวันที่ 30 สิงหาคมของปีเดียวกันด้วยพระชนม์เพียง 30 ปี
เอ็ลบ์ฟิลฮาร์โมนี

เอ็ลบ์ฟิลฮาร์โมนี  หรือ หอดุริยางค์เอ็ลเบอ เป็นโรงจัดแสดงคอนเสิร์ตในนครฮัมบวร์ค ประเทศเยอรมนี ตั้งอยู่บนชายฝั่งด้านเหนือริมแม่น้ำเอ็ลเบอ เป็นหนึ่งในโรงจัดแสดงคอนเสิร์ตที่ใหญ่ที่สุดและล้ำหน้าที่สุดในโลก ชาวเมืองมักนิยมเรียกย่อว่า เอ็ลฟิ ("Elbphi")
ที่ตั้งของเอ็ลบ์ฟิลฮาร์โมนี ในอดีตเคยเป็นที่ตั้งคลังสินค้าหลวง ("Kaispeicher") ซึ่งสร้างขึ้นในปีค.ศ. 1875 ต่อมาตัวอาคารได้รับความเสียหายในช่วงสงครามโลกครั้งที่สอง และถูกรื้อส่วนบนทิ้งในปีค.ศ. 1963 ต่อมาทางการนครฮัมบวร์คได้ตัดสินใจที่จะสร้างโรงจัดแสดงคอนเสิร์ตขึ้นบนโครงสร้างเดิมของอดีตคลังสินค้าหลวง การก่อสร้างเริ่มขึ้นในปีค.ศ. 2007 โดยมีกำหนดแล้วเสร็จในสามปี อย่างไรก็ตาม เกิดความล่าช้าในการก่อสร้างและงบประมาณเกิดบานปลาย ทำให้โครงการล่าช้าจนไปแล้วเสร็จสมบูรณ์ในปีค.ศ. 2016 ใช้เงินก่อสร้างไปทั้งสิ้น 789 ล้านยูโร
เอ็ลบ์ฟิลฮาร์โมนีเปิดใช้งานเมื่อวันที่ 11 มกราคม ค.ศ. 2017 อาคารกระจกหลังใหม่สะท้อนถึงใบเรือ, คลื่นน้ำ, ภูเขาน้ำแข็ง และคริสตัลใส ออกแบบโดยบริษัท "Herzog & de Meuron" จากสวิตเซอร์แลนด์ โรงใหญ่จุผู้ชมได้ 2,100 ที่นั่ง
เซียนโหงว ศิษย์บางพระจันทร์

เซียนโหงว ศิษย์บางพระจันทร์ (เกิด 2494) อดีตนักมวยไทยอาชีพและอดีตแชมป์รุ่นไลท์เวตของ เวทีมวยลุมพินี รวมถึงเป็นอดีตหัวหน้าคณะของ พิชิต ศิษย์บางพระจันทร์
เซียนโหงวเกิดเมื่อ พ.ศ. 2494 เริ่มต้นเข้าสู่วงการมวยจากการเป็นเซียนมวยแต่เพราะเกิดไปมีเรื่องกับเพื่อนจึงได้มีการท้าชกชิงเงินรางวัลผลปรากฏว่าเซียนโหงวเป็นฝ่ายชนะจึงได้ผันตัวมาเป็นนักมวยไทยอาชีพเมื่อ พ.ศ. 2517 ขณะอายุได้ 23 ปีและได้ครองแชมป์รุ่นไลท์เวตของเวทีลุมพินี
โดยเซียนโหงวเป็นคู่ชกคนสุดท้ายของนักมวยดังในยุคนั้นถึง 2 คนคือ อภิเดช ศิษย์หิรัญ และ พุฒ ล้อเหล็ก หลังจากเซียนโหงวแขวนนวมแล้วก็ได้ผันตัวมาเป็นหัวหน้าค่ายมวยศิษย์บางพระจันทร์ซึ่งในค่ายมีนักมวยที่มีชื่อเสียงได้แก่ พิชิต ศิษย์บางพระจันทร์
แพลน บี มีเดีย

บริษัท แพลน บี มีเดีย จำกัด (มหาชน)  เป็นบริษัทประกอบธุรกิจให้บริการ และผลิตสื่อโฆษณาภายนอกที่อยู่อาศัย ได้แก่ สื่อโฆษณาบนระบบขนส่งมวลชน สื่อโฆษณาภาพนิ่งกลางแจ้ง สื่อโฆษณาดิจิตอลกลางแจ้ง สื่อโฆษณาภายในห้างสรรพสินค้า สื่อโฆษณาภายในซุปเปอร์มาร์เก็ต สื่อโฆษณาภายในสนามบิน สื่อโฆษณาออนไลน์ และสปอร์ตมาร์เก็ตติ้ง
ธุรกิจ.
สื่อโฆษณาบนระบบขนส่งมวลชน ได้แก่ สื่อโฆษณาภายนอกในลักษณะป้ายโฆษณาบิลบอร์ดรอบตัวรถ และ ภายในรถโดยสารประจำทางปรับอากาศ ด้วยจอแอลซีดีและสื่อโฆษณาภาพนิ่ง รวมถึงสื่อโฆษณาในระบบรถไฟฟ้ามหานคร (MRT) ได้ร่วมกับบริษัทแบงกอก เมโทร เน็ทเวิร์คส์ จำกัด (BMN) พัฒนาสื่อโฆษณาบนรถไฟฟ้ามหานคร (MRT) ประกอบด้วย จอแสดงข้อมูลแก่ผู้โดยสารทั้งภายในและภายนอกขบวนรถ ป้ายโฆษณาบนประตูชานชาลา สื่อโฆษณาจอดิจิตอลภายในสถานี และป้ายโฆษณาบริเวณราวจับภายในขบวนรถ 
สื่อโฆษณาภาพนิ่ง ตั้งอยู่ตามท้องถนน บริเวณที่มีประชากรหนาแน่น ทั้งบนทางเท้า ทางด่วน ภายนอกอาคารสำคัญ และแหล่งชุมชน โดยมีป้ายบิลบอร์ดขนาดใหญ่ 128 แห่งทั่วประเทศ และสื่อป้ายโฆษณาตามท้องถนนนอกจากกรุงเทพมหานคร ยังมีทพัทยา จังหวัดอุบลราชธานี และเชียงใหม่
สื่อโฆษณาดิจิตอลนอกที่อยู่อาศัย ทั้งในกรุงเทพ และต่างจังหวัด โดยในปี 2561 ได้ติดตั้งจอภาพดิจิตอลขนาดใหญ่ขนาดประมาณ 4,000 ตร.ม. ที่เซ็นทรัลเวิลด์ และยังมีจอดิจิตอลอื่น ๆ รวมกว่า 400 จอภาพใน 44 จังหวัด
สื่อโฆษณาตามห้างสรรพสินค้า ติดตั้งในห้างสรรพสินค้าในกรุงเทพมหานคร ได้แก่ เมกาบางนา สยามเซ็นเตอร์ สยามพารากอน เอ็มโพเรี่ยม และศูนย์การค้าในเครือเซ็นทรัลกรุ๊ป ในรูปแบบสื่อครบวงจรทั้งภายนอกและภายในอาคาร ทั้งภาพโฆษณาภาพนิ่งและสื่อดิจิตอลที่สามารถสร้างปฏิสัมพันธ์
สื่อโฆษณาออนไลน์ บริษัทพัฒนาสื่อโฆษณาออนไลน์ โดยเริ่มจากการให้บริการอินเทอร์เน็ตบนรถประจำาทางโดยไม่มีค่าบริการ จำนวน 550 คัน และพัฒนาเว็บไซต์และแอปพลิเคชัน City Go บริการค้นหาสายรถประจำทางด้วยระบบจีพีเอส และพัฒนาแพ็คเกจ Geofence และร่วมกับบริษัท ฟอร์ท สมาร์ท เซอร์วิส จำกัด (มหาชน) ให้สื่อโฆษณาผ่านตู้บุญเติม
สปอร์ตมาร์เก็ตติ้ง บริษัทได้บริหารสิทธิประโยชน์ทางการค้าของสมาคมฟุตบอลแห่งประเทศไทยและบริษัท ไทยลีก จำกัด โดยได้สิทธิการจัดหารายได้สนับสนุนการจัดการแข่งขันและการจัดกิจกรรมอื่น ๆ ได้สิทธินำคอนเทนต์ไปจัดหารายได้ทางสื่อสิ่งพิมพ์ สื่อวิทยุกระจายเสียง สื่อวิทยุโทรทัศน์ สื่ออิเล็กทรอนิกส์ สื่อไร้สาย และสื่อสื่อโทรคมนาคมต่าง ๆ ทั้งในและต่างประเทศ สิทธิการจัดหารายได้จากการถ่ายทอดสดและเทปการแข่งขันฟุตบอล และสิทธิการผลิตและจำหน่ายสินค้าที่ระลึก
มิวสิกมาร์เก็ตติ้งผ่านวงบีเอ็นเคโฟร์ตีเอต ทั้งจัดจำหน่ายสินค้าและผลิตภัณฑ์ หารายได้จากโรงละครบีเอ็นเคโฟร์ตีเอต หารายได้ธุรกิจออนไลน์ เช่นการออกอากาศสดผ่านแอปพลิเคชัน และหาสปอนเซอร์จากแบรนด์ต่าง ๆ
อีสปอร์ต บริษัทได้จัดการแข่งขัน Thai E-League Pro
กลุ่มบริษัท.
ณ วันที่ 31 ธันวาคม 2561 กลุ่มบริษัทมีโครงสร้างทางธุรกิจ ดังนี้
อุทยานโบลว์มีดาวน์

อุทยานโบลว์มีดาวน์ เป็นอุทยานขนาดเล็กทางชายฝั่งตะวันตกของเกาะนิวฟันด์แลนด์ ตั้งอยู่บนถนนหมายเลข 450 ประมาณ 60 กิโลเมตร (37 ไมล์) ทางตะวันตกของคอร์นเนอร์บรู๊ค และทางหลวงทรานส์-แคนาดา
ปิยวัฒน์ นาควานิช

พลโท ปิยวัฒน์ นาควานิช ตุลาการศาลทหารสูงสุด อดีตตุลาการศาลทหารกลาง อดีตแม่ทัพภาคที่ 4 อดีตผู้อำนวยการรักษาความมั่นคงภายในภาค 4 อดีตกรรมการในคณะกรรมการขับเคลื่อนการแก้ไข้ปัญหาจังหวัดชายแดนภาคใต้ ตามคำสั่งคณะรักษาความสงบแห่งชาติ อดีตอนุกรรมการในคณะอนุกรรมการตรวจสอบปริมาณและคุณภาพข้าวคงเหลือของรัฐ อดีตราชองครักษ์เวร
ประวัติ.
พลโท ปิยวัฒน์ เกิดเมื่อวันที่ 16 กุมภาพันธ์ พ.ศ. 2501 เป็นบุตรของพลตรี ธวัชชัย นาควานิช (ถึงแก่อนิจกรรม วันที่ 30 พฤษภาคม 2557) กับหม่อมราชวงศ์พิศวาส (ดิศกุล) นาควานิช มีพี่น้อง 4 คนคือ 
พลโท ปิยวัฒน์ สำเร็จการศึกษาจากโรงเรียนเตรียมทหาร รุ่นที่ 18 รุ่นเดียวกับพลเรือเอก ลือชัย รุดดิษฐ์ อดีตผู้บัญชาการทหารเรือ พลอากาศเอก ชัยพฤกษ์ ดิษยะศริน อดีตผู้บัญชาการทหารอากาศ และโรงเรียนนายร้อยพระจุลจอมเกล้า รุ่นที่ 29 รุ่นเดียวกับพลเอก เทพพงศ์ ทิพยจันทร์ อดีตสมาชิกวุฒิสภา อดีตปลัดกระทรวงกลาโหม และอดีตผู้ช่วยผู้บัญชาการทหารบก พลเอก พรพิพัฒน์ เบญญศรี อดีตสมาชิกวุฒิสภา และอดีตผู้บัญชาการทหารสูงสุด พลเอก วราห์ บุญญะสิทธิ์ อดีตสมาชิกวุฒิสภา อดีตรองเสนาธิการทหารบก และอดีตผู้บัญชาการกองพลที่ 1 รักษาพระองค์
พลโท ปิยวัฒน์ เคยดำรงตำแหน่งได้แก่
เครื่องยิงลูกระเบิด

เครื่องยิงลูกระเบิด หรือ เครื่องยิงลูกระเบิดจากปืนเล็กยาว  เป็นอาวุธที่ยิงโพรเจกไทล์ลำกล้องขนาดใหญ่ มักจะเป็นวัตถุระเบิด, ควัน หรือหัวรบแก๊ส ปัจจุบัน ศัพท์โดยทั่วไปหมายถึงประเภทของอาวุธปืนที่ยิงลูกกระสุนระเบิดรวมกัน ประเภทที่พบมากที่สุดคือแบบพกพา ซึ่งเป็นอาวุธปืนประทับไหล่สำหรับรายบุคคล แม้ว่าจะมีเครื่องยิงขนาดใหญ่กว่าแจกจ่ายให้หน่วยทหารติดอาวุธในระดับที่สูงขึ้นขององค์กรโดยกองกำลังทหาร
เครื่องยิงลูกระเบิดสามารถมาในรูปแบบของอาวุธเดี่ยว (ทั้งยิงทีละนัดหรือซ้ำ) หรือเป็นสิ่งที่แนบมาติดตั้งกับอาวุธปืนหลัก ซึ่งมักจะเป็นปืนเล็กยาว ส่วนเครื่องยิงลูกระเบิดอัตโนมัติขนาดใหญ่ที่แจกจ่ายให้หน่วยทหารติดอาวุธ เช่น เอ็มเค 19 จะติดตั้งบนขาตั้งหรือยานพาหนะ
ทั้งนี้ ยานรบหุ้มเกราะบางคันยังติดตั้งเครื่องยิงลูกระเบิดแบบยิงทีละนัดเป็นการป้องกัน
ปืนกลเอ็ม1941 จอห์นสัน

เอ็ม1941 ปืนกลเบาจอหน์สัน, ยังเป็นที่รู้จักกันคือ จอหน์สัน หรือ ปืนจอหน์นี่ เป็นปืนกลเบาแบบแรงสะท้อนถอยหลังสัญชาติอเมริกันที่ถูกออกแบบในปลายปี ค.ศ. 1930 โดยเมลวิน จอหน์สัน มันได้ถูกใช้ในหลักการทำงานเดียวกันและชิ้นส่วนหลายชิ้นจากเอ็ม1941 ปืนไรเฟิลจอหน์สัน และเอ็ม1947 ปืนเล็กสั้นออโต้จอหน์สัน
ปืนกลเอ็ม1917 บราวนิง

เอ็ม1917 ปืนกลบราวนิง เป็นปืนกลหนักที่ถูกใช้งานโดยกองทัพสหรัฐในสงครามโลกครั้งที่หนึ่ง สงครามโลกครั้งที่สอง และสงครามเกาหลี มันยังได้ถูกใช้โดยประเทศอื่นๆ มันเป็นปืนกลที่ต้องใช้พลประจำปืนสามคนคือคนยิง คนถือขาตั้งปืน และถือสายกระสุน(ซึ่งตัวปืนนั้นมีน้ำหนักมากจึงต้องใช้กำลังในการยกปืนไปไหนมาไหนได้) นอกจากนั้นจะต้องใช้น้ำราดบนตัวปืนเพื่อระบายความร้อน มีการทำงานที่ใกล้เคียงกับบราวนิง เอ็ม1919 ที่มีน้ำหนักเบาและระบายความร้อนได้ดีกว่า มันได้ถูกใช้ในระดับกองพันและมักจะติดตั้งบนยานพาหนะ(เช่น รถจิป) มีการกล่าวถึงปืนสองรุ่นหลัก: เอ็ม1917 ซึ่งถูกใช้ในสงครามโลกครั้งที่หนึ่ง และเอ็ม1917เอ1 ซึ่งถูกใช้ในช่วงเวลาหลังจากนั้น เอ็ม1917 ซึ่งได้ถูกใช้ในเครื่องบินบางลำเช่นเดียวกันบทบาททางภาคพื้นดิน มีอัตราเร็วในการยิงตามวงรอบ(CYCLIC RATE)อยู่ที่ 450 นัดต่อนาที ส่วนเอ็ม1917เอ1 จะมีอัตราเร็วในการยิงตามวงรอบอยู่ที่ 450 ถึง 600 นัดต่อนาที
นากองท์ เอ็ม1895

ปืนลูกโม่ เอ็ม1895 นากองท์ เป็นปืนลูกโม่แบบบรรจุอัดแก๊ส(gas-seal), กระสุน 7 นัดที่ถูกออกแบบและผลิตโดยโรงงานอุตสาหกรรมการผลิตของเบลเยียม Léon Nagant จากจักรวรรดิรัสเซีย
นากองท์ เอ็ม1895 ได้ถูกบรรจุกระสุนขนาด 7.62×38มมอาร์ ที่ได้ถูกจดทะเบียนแล้ว และได้รับความสนใจด้วยระบบอัดแก๊สที่ไม่ธรรมดา กล่องลูกโม่(cylinder)จะเคลื่อนที่ไปข้างหน้าเมื่อปืนได้ง้างออกมา เพื่อปิดช่องว่างระหว่างกระบอกสูบและลำกล้อง สามารถเสริมแต่งด้วยปากกระบอกปืนที่จะช่วยเพิ่มความเร็วของกระสุนปืนที่ยิงออกไปและสามารถใช้ได้กับอุปกรณ์เก็บเสียงปืนได้(ด้วยความสามารถที่ไม่ธรรมดาสำหรับปืนพกลูกโม่) การออกแบบของมันได้รับแรงบันดาลใจจาก m1893 Pieper Carbine และ Steyr 1893 revolver
ผู้ใช้.
<templatestyles src="Div col/styles.css"/>
เอดูอาร์โด ฟาร์จาร์โด

เอดูอาร์โด ฟาร์จาร์โด (เกิดเมื่อวันที่ 14 สิงหาคม ค.ศ. 1924 – เสียชีวิตเมื่อวันที่ 4 กรกฎาคม ค.ศ. 2019) เป็นนักแสดงภาพยนตร์จากประเทศสเปน เกิดที่เมืองเมอิส ประเทศสเปน ซึ่งเอดูอาร์โดแสดงภาพยนตร์มากถึง 160 เรื่อง ระหว่างปี ค.ศ. 1947 จนถึงปี ค.ศ. 2002
ผลงาน.
<templatestyles src="Div col/styles.css"/>
ฟรานซิสตา อะกีร์เร

ฟรานซิสตา อะกีร์เร เบนีโต (เกิดเมื่อวันที่ 27 ตุลาคม ค.ศ. 1930 – เสียชีวิตเมื่อวันที่ 13 เมษายน ค.ศ. 2019) เป็นนักกวีและนักประพันธ์จากประเทศสเปน เกิดที่เมืองอาลิกันเต เป็นลูกสาวของจิตรกร ชื่อ โลเรนโซ อะกีร์เร ฟรานซิสตาแต่งงานกับนักกวีชื่อ ฟรีลิกซ์ แกรนเดย์ ตั้งแต่ปี ค.ศ. 1963 จนกระทั่งแกรนเดย์เสียชีวิตในปี ค.ศ. 2014 ฟรานซิสตา อะกีร์เร เบนีโตเสียชีวิตที่เมืองมาดริด เมื่อวันที่ 13 เมษายน ค.ศ. 2019 ด้วยวัย 88 ปี
เคิร์ต อาร์มบรุสเตอร์

เคิร์ต อาร์มบรุสเตอร์ (เกิดเมื่อวันที่ 16 กันยายน ค.ศ. 1934 ที่เมืองซูริค – เสียชีวิตเมื่อวันที่ 14 มีนาคม ค.ศ. 2019) สูง 169 เซนติเมตร เป็นนักฟุตบอลจากประเทศสวิตเซอร์แลนด์เป็นชาวสวิส โดยเล่นตำแหน่งกองกลาง โดยเล่นให้กับฟุตบอลทีมชาติสวิตเซอร์แลนด์ ตั้งแต่ปี ค.ศ. 1963 จนถึงปี ค.ศ. 1967 และเคยเข้าร่วมการแข่งขันฟุตบอลโลก 1966
ซังคท์ว็อล์ฟกังอิมซัลทซ์คัมเมอร์กูท

ซังคท์ว็อล์ฟกัง  หรือชื่อเต็มคือ ซังคท์ว็อล์ฟกังอิมซัลทซ์คัมเมอร์กูท ("ซังคท์ว็อล์ฟกังในซัลทซ์คัมเมอร์กูท") เป็นเมืองตลาดในประเทศออสเตรีย ตั้งอยู่ริมทะเลสาบว็อล์ฟกังในแหล่งมรดกโลกซัลทซ์คัมเมอร์กูท เป็นสถานที่ท่องเที่ยวยอดนิยมในแถบนี้รองจากฮัลชตัท เมืองแห่งนี้ตั้งชื่อตามนักบุญว็อล์ฟกังแห่งเรเกินส์บวร์ค เมืองแห่งนี้ไม่มีทางรถไฟผ่าน สามารถเข้าถึงได้โดยรถยนต์เท่านั้น
อี แช-รย็อง

อี แช-รย็อง (เกิด 5 มิถุนายน ค.ศ. 2001) รู้จักในชื่อ แชรย็อง เป็นนักร้องชาวเกาหลีใต้ แชรย็องเปิดตัวเป็นสมาชิกของเกิร์ลกรุป อิดจี ภายใต้สังกัดเจวายพีเอนเตอร์เทนเมนต์
ประวัติ.
ชีวิตช่วงแรก.
แช-รย็อง เกิดเมื่อวันที่ 5 มิถุนายน ค.ศ. 2001 ที่เมืองยงอิน จังหวัดคย็องกี ในประเทศเกาหลีใต้ มีพี่น้องทั้งหมด 3 คน โดยแช-รย็องเป็นบุตรคนที่ 2 มีพี่สาวชื่อ อี แช-ย็อน (ซึ่งปัจจุบันเป็นหนึ่งในสมาชิกเกิร์ลกรุป ไอซ์วัน) และมีน้องสาวชื่อ อี แช-มิน
แช-รย็องจบการศึกษาในระดับประถมศึกษาที่โรงเรียนประถมซอชอน ระดับมัธยมศึกษาตอนต้นที่โรงเรียนมัธยมซอชอน และปัจจุบันกำลังศึกษาอยู่ที่โรงเรียนพหุศิลป์ฮันลิมในภาควิชาดนตรีประยุกต์
ในปีค.ศ. 2013 แช-รย็องได้เข้าร่วมแข่งขันในรายการเคป็อปสตาร์3 ซึ่งด้วยความสามารถทำให้เธอได้เข้ามาเป็นเด็กฝึกหัดในสังกัดเจวายพีเอนเตอร์เทนเมนต์ในขณะที่เธอมีอายุ 11 ปี และทำให้ในปีค.ศ. 2015 เธอได้เข้าร่วมแข่งขันอีกครั้งในรายการซิกซ์ทีนเพื่อค้นหาสมาชิกเกิร์ลกรุปทไวซ์ ซึ่งแช-รย็องอยู่ในอันดับที่ 12 ทำให้ไม่ได้รับการถูกคัดเลือกทำให้เธอต้องกลายเป็นเด็กฝึกหัดในค่ายต่อไป
อิดจี.
ในวันที่ 21 มกราคม ค.ศ. 2019 เจวายพีเอนเตอร์เทนเมนต์ประกาศว่ากำลังเตรียมเปิดตัวเกิร์ลกรุปกลุ่มใหม่ ซึ่งเป็นเกิร์ลกรุปกลุ่มใหม่ในค่ายนับแต่การเปิดตัวเกิร์ลกรุปทไวซ์เมื่อปีค.ศ. 2015 ในวันนั้นทางค่ายมีการเปิดบัญชีเกิร์ลกรุปกลุ่มดังกล่าวที่ยูทูบ และช่องยูทูบอย่างเป็นทางการของค่ายก็เผยแพร่วิดีโอเปิดตัวสมาชิกห้าคนของกลุ่ม
หลังจากที่ทำการฝึกฝนในค่ายเจวายพีมาเป็นระยะเวลา 5 ปี แช-รย็องได้เป็นหนึ่งในสมาชิกเกิร์ลกรุปหญิงกลุ่มใหม่ของค่าย และปรากฏตัวครั้งแรกร่วมกับกลุ่มของเธอในงานโชว์เคสพร้อมกับอัลบั้มแรก "อิตซ์ดิฟเฟอร์เรนต์" และเพลงนำ "ดัลลา ดัลลา"
เอฟเอคอมมิวนิตีชีลด์ 2019

การแข่งขันฟุตบอลเอฟเอคอมมิวนิตีชีลด์ 2019 จัดมาเป็นครั้งที่ 97 ของ เอฟเอคอมมิวนิตีชีลด์ เป็นการแข่งขันฟุตบอลประจำปีโดยทีมที่ผ่านเข้ามาเล่นนั้นคือ แชมป์พรีเมียร์ลีก ฤดูกาล 2018–19 และ เอฟเอคัพ ฤดูกาล 2018–19. ในฐานะที่ แมนเชสเตอร์ซิตี ชนะการแข่งขันทั้งสองรายการในปี ค.ศ. 2019, คู่แข่งขันของพวกเขาจะเป็นรองแชมป์ พรีเมียร์ลีก ฤดูกาล 2018–19, ลิเวอร์พูล.
แมตช์.
รายละเอียด.
<onlyinclude></onlyinclude>
แฟรงก์ กอร์แมน (นักกระโดดน้ำ)

ฟรานซิส เซเวียร์ "แฟรงก์" กอร์แมน (เกิดเมื่อวันที่ 11 พฤศจิกายน ค.ศ. 1937 ที่ นครนิวยอร์ก) เป็นอดีตนักกระโดดน้ำจากสหรัฐ ซึ่งแฟรงก์ กอร์แมนได้เป็นตัวแทนของสหรัฐอเมริกาในการแข่งขันโอลิมปิกฤดูร้อน 1964 ที่โตเกียว ประเทศญี่ปุ่น และได้เหรียญเงิน จากการแข่งขันสปริงบอร์ด 3 เมตร ประเภทชาย
แฟรงก์ กอร์แมน จบการศึกษาปริญญาตรีที่มหาวิทยาลัยฮาร์วาร์ด
มาต็อง อาดัม

มาต็อง อาดัม (‎; เกิดปี ค.ศ. 1926 – เสียชีวิตเมื่อวันที่ 2 เมษายน ค.ศ. 2019) เป็นนักการเมือง, ข้าราชการพลเรือน และนักกวีจากประเทศลิเบีย มาต็อง อดัม เคยดำรงตำแหน่งรัฐมนตรีว่าการกระทรวงท่องเที่ยว ตั้งแต่เดือนมกราคม ค.ศ. 1968 จนถึงเดือนมิถุนายน ค.ศ. 1969 และเคยดำรงตำแหน่งรัฐมนตรีว่าการกระทรวงมหาดไทย สมัยที่ประเทศลิเบียยังเป็นราชอาณาจักรลิเบีย ตั้งแต่เดือนมิถุนายน ค.ศ. 1969 จนถึงวันที่ 31 สิงหาคม ค.ศ. 1969 ก่อนที่จะถูกปลดออกจากตำแหน่งจากการปฏิวัติโดยมูอัมมาร์ กัดดาฟี และถูกจับขังในเดือนกันยายนโดยรัฐบาลกัดดาฟี ก่อนที่จะถูกปล่อยตัว หลังจากผ่านไป 2 ปี
นำ วิยะเกต

นำ วิยะเกต เป็นนักธุรกิจและนักการเมืองจากประเทศลาว ซึ่งในปี ค.ศ. 2010 นำ วิยะเกตุ ได้ดำรงตำแหน่ง รัฐมนตรีว่าการกระทรวงอุตสาหกรรมและพาณิชย์ของสาธารณรัฐประชาธิปไตยประชาชนลาว และเป็นคณะกรรมการกลางพรรคปฏิวัติประชาชนลาว ชุดที่ 10
สุกัน มะหาลาด

สุกัน มะหาลาด (เกิดเมื่อวันที่ 7 มิถุนายน ค.ศ. 1954 – เสียชีวิตเมื่อวันที่ 17 พฤษภาคม ค.ศ. 2014) เป็นนักการเมืองและสมาชิกพรรคประชาชนปฏิวัติลาว นอกจากนี้โสกาน มะหะลาดยังเป็นนายกเทศมนตรีแห่งเวียงจันทน์ ซึ่งเป็นเมืองหลวงของประเทศ จนกระทั่งเสียชีวิต ก่อนหน้านี้ สุกัน มะหาลาด ดำรงตำแหน่ง รัฐมนตรีว่าการกระทรวงการคลัง ตั้งแต่ปี ค.ศ. 2001 จนถึงปี ค.ศ. 2006 และดำรงตำแหน่งผู้ว่าการธนาคารแห่งชาติลาว ตั้งแต่ปี ค.ศ. 1999 จนถึงปี ค.ศ. 2001
สุกัน มะหาลาด เสียชีวิตจากเหตุการณ์การชนเครื่องบินกองทัพอากาศ แอน-74 เมื่อวันที่ 17 พฤษภาคม ค.ศ. 2014
เปาโล บับบินี

เปาโล บับบินี (เกิดเมื่อวันที่ 19 สิงหาคม ค.ศ. 1935 – เสียชีวิตเมื่อวันที่ 25 พฤษภาคม ค.ศ. 2019) เป็นนักการเมืองจากประเทศอิตาลี สังกัดพรรคสังคมนิยม เกิดที่Bologna และเคยเป็นสมาชิกสภาเทศบาลและเป็นสมาชิกสภาผู้แทนราษฎรถึง 3 สมัย คือ ค.ศ. 1979 ถึงปี ค.ศ. 1983 , ค.ศ. 1987 ถึงปี ค.ศ. 1992 และในปี ค.ศ. 1992 ถึงปี ค.ศ. 1994
คเยลล์ แบคแมน

คเยลล์ แบคแมน (เกิดเมื่อวันที่ 21 กุมภาพันธ์ ค.ศ. 1934 – เสียชีวิตเมื่อวันที่ 9 มกราคม ค.ศ. 2019) เป็นนักสปรีตสเก็ตเตอร์จากประเทศสวีเดน เคยเข้าร่วมการแข่งขันโอลิมปิกฤดูหนาว 1960 ระยะ 5000 เมตร และ 10000 เมตร และได้เหรียญทองแดง ในการแข่งขัน 10000 เมตร
พอล คอร์เดอร์แมน

พอล ดี. คอร์เดอร์แมน (เกิดเมื่อวันที่ 1 กันยายน ค.ศ. 1971 ที่เมืองเฮเกอรส์ทาวน์ รัฐแมริแลนด์) เป็นนักการเมืองสหรัฐอเมริกา สังกัดพรรคริพับลิกัน โดยเป็นสมาชิกสภาผู้แทนราษฎรแมริแลนด์ พอล ดี. คอร์เดอร์แมนจบการศึกษาที่ มหาวิทยาลัยแมริแลนด์ คอลเลจพาร์ก
พระนางคีน-ปเหย่โซน

พระนางคีน-ปเหย่โซน ([kʰɪ̀ɰ̃.pjḛ.zòʊ̯ɰ̃], ?-?)) พระมเหสีเล็กในพระเจ้าบุเรงนองแห่งราชวงศ์ตองอู พระนางเป็นพระราชมารดาของพระเจ้าญองย่านแห่งราชวงศ์ตองอู
มัสยิดจักรพงษ์

มัสยิดจักรพงษ์ เป็นมัสยิดเก่าแก่ในแขวงชนะสงคราม เขตพระนคร กรุงเทพมหานคร มัสยิดแห่งนี้ถือกันว่าเป็นมัสยิดแห่งแรกในบริเวณเขตพระนคร สร้างขึ้นตั้งแต่รัชสมัยของพระบาทสมเด็จพระพุทธยอดฟ้าจุฬาโลกมหาราช
ประวัติ.
หลังจบสงครามปัตตานี-สยามยุทธ์ เมื่อปี 2329 กลุ่มมุสลิมที่เรียกว่า แขกตานี ในเมืองปัตตานีถูกกวาดต้อนขึ้นมาอาศัยในพระนคร รวมถึงเจ้านาย ขุนนาง และช่างฝีมือ ซึ่งได้ให้อยู่ในสังกัดวังหน้า พระบาทสมเด็จพระพุทธยอดฟ้าจุฬาโลกมหาราชพระราชทานพื้นที่ตอนเหนือระหว่างคลองรอบกรุง ใกล้วัดชนะสงครามให้แขกตานีอาศัย จึงเกิดเป็นชุมชนมุสลิม ในบรรดาช่างฝีมือที่กวาดต้อนมานั้น จำนวนมากทำอาชีพช่างทองเป็นที่ขึ้นชื่อมาจนถึงปัจจุบัน และได้รับราชการทำงานช่างทองในพระบรมมหาราชวัง
ต่อมาชุมชนมุสลิมจึงรวมตัวกันสร้างศาสนสถานขึ้น แรกเริ่มเป๋นเพียงอาคารไม้ยกสูง เรียกชื่อว่า "สุเหร่าตองปุ" นามชื่อของวัดตองปุ (วัดชนะสงคราม) ซึ่งอยู่ใกล้กัน หลังอาคารทรุดโทรมและคับแคบจึงรื้อลงและสร้างเป็นอาคารคอนกรีตสามชั้น สถาปัตยกรรมอาหรับผสมผสานเปอร์เชีย และเปลี่ยนชื่อใหม่เป็น "มัสยิดจักรพงษ์" ตามชื่อถนนจักรพงษ์ และเพื่อฉลองพระนามของเจ้าฟ้าจักรพงษ์ภูวนาถ พระราชโอรสในพระบาทสมเด็จพระจุลจอมเกล้าเจ้าอยู่หัวไปพร้อมกัน
เซิมบะฮ์

เซิมบะฮ์ (;) เป็นการทักทายของชาวอินโดนีเซีย เพื่อแสดงความเคารพนับถือหรือบูชาด้วยการพนมมือ ภาษาชวาเรียกการทักทายนี้ว่า "ซูฮุน"  หรือ "ซูซูฮุน"  ส่วนภาษาอินโดนีเซียเรียกว่า "เมินยูซุนจารีเซอปูลุฮ์" ("สิบนิ้วพนม") การทำ "เซิมบะฮ์" จะพนมมือไว้กลางหน้าอก แล้วขยับมือขึ้นไปที่คางหรือจนกว่านิ้วหัวแม่มือไปแตะที่ปลายจมูกก่อนก้มศีรษะลงเล็กน้อย
"เซิมบะฮ์" เป็นวัฒนธรรมเฉพาะถิ่นที่แพร่หลายโดยทั่วไปในอินโดนีเซียโดยเฉพาะชาวบาหลี ชวา และซุนดา ที่ปฏิบัติสืบมาแต่ยุควัฒนธรรมฮินดู-พุทธที่เคยรุ่งเรืองในอดีต มีลักษณะใกล้เคียงกับการไหว้ของไทย ซึ่งตกทอดมาจากการ "อัญชลีมุทรา" จากวัฒนธรรมอินเดียเช่นกัน
ในภาษาอินโดนีเซีย "เซิมบะฮ์"  แปลว่า "การให้เกียรติ การคำนับ การเคารพ และการสักการะ" ปัจจุบันในภาษาอินโดนีเซียมีคำว่า "เซิมบะฮ์ยัง"  มีความหมายตรงกับว่าละหมาดหรือการนมัสการพระเจ้าตามหลักอิสลาม
ปืนกลเอ็ม1919 บราวนิง

เอ็ม1919 บราวนิง เป็นปืนกลกลางที่มีขนาด .30 คาลิเบอร์ที่ใช้กันอย่างแพร่หลายในช่วงศตวรรษที่ 20 โดยเฉพาะในช่วงสงครามโลกครั้งที่สอง สงครามเกาหลี และสงครามเวียดนาม เอ็ม1919 ได้ถูกพบเห็นในการเข้าประจำการในฐานะปืนประจำตัวของทหารราบเบา, ปืนกลติดตั้งใกล้กับกระบอกปืนใหญ่รถถัง(coaxial), อาวุธติดตั้งบนยานพาหนะ(mounted) เครื่องบินรบ และปืนกลต่อต้านอากาศยานโดยสหรัฐและประเทศอื่นๆอีกมากมาย เอ็ม1919 หลายกระบอกได้ถูกบรรจุด้วยกระสุนขนาด 7.62×51มม. เนโท และยังคงใช้งานอยู่จนถึงทุกวันนี้ 
เอ็ม1919 เป็นรุ่นที่ได้ถูกพัฒนาขึ้นด้วยการระบายความร้อนด้วยอากาศจากปืนกลแบบมาตรฐานของสหรัฐในสงครามโลกครั้งที่หนึ่ง เอ็ม1917 ที่มีการระบายความร้อนด้วยน้ำที่ถูกออกแบบโดยจอห์น เอ็ม บราวนิง การก่อกำเนิดของปืนกลอเนกประสงค์ในปี ค.ศ. 1950 ได้ผลักดัน เอ็ม1919 ให้เข้ามามีบทบาทรองในหลายๆกรณี โดยเฉพาะภายหลังจากการเข้ามาของเอ็ม 60 ในการประจำการในกองทัพสหรัฐ กองทัพเรือสหรัฐได้ดัดแปลงปืนหลายกระบอกด้วยกระสุนขนาด 7.62มม. เนโท และถูกกำหนดให้กลายเป็นปืนกลติดตั้งประจำเรือที่ชื่อว่า เอ็มเค21 มอด 0 พวกมันได้ถูกใช้งานโดยทั่วไปบนเรือแม่น้ำในปี ค.ศ. 1960 และ 1970 ในเวียดนาม หลายประเทศในองค์กรเนโทก็ได้ดัดแปลงตัวอย่างให้มีขนาด 7.62 และสิ่งเหล่านี้ยังคงใช้งานได้ดีในปี ค.ศ. 1990 เช่นเดียวกับปัจจุบันในบางประเทศ
การดัดแปลงที่มีความคล้ายคลึงกับเอ็ม1917 ยังได้มีการผลิตปืนกล เอ็ม2 ที่มีขนาดใหญ่ ซึ่งใช้หลักการทำงานบนพื้นฐานและโครงสร้างเดียวกัน แต่ยิงกระสุนขนาด .50 คาลิเบอร์ที่ทรงพลังยิ่งกว่า เอ็ม 1919 นั้นมีความโดดเด่นด้วยขนาดที่เล็กกว่าและทั่วบริเวณลำกล้องจะมีหลุมเล็กๆหลายหลุมที่ถูกใช้ในรุ่นส่วนใหญ่
ผู้ใช้จากอดีตและปัจจุบัน.
<templatestyles src="Div col/styles.css"/>
คุณพ่อขายาวที่รัก

<table class="infobox" style="width: 22em">#เปลี่ยนทาง </table>
คุณพ่อขายาวที่รัก (ญี่ปุ่น: 私のあしながおじさん, โรมาจิ: "Watashi no Ashinaga Ojisan") หรือที่รู้จักกันในชื่อในภาษาอังกฤษคือ "มายดาดีลงเล็กซ์" "(My Daddy-Long-Legs)" เป็นการ์ตูนอนิเมะญี่ปุ่นที่สร้างโดยสตูดิโอ "Nippon Animation" (นิปันอนิเมะชั่น) เป็นการผลิตในซีรีส์ที่เป็นอนิเมะชุดละครอันเป็นผลงานชิ้นเอกระดับโลก "(World Masterpiece Theater)" อะนิเมะชุดนี้ยึดอยู่กับนวนิยายอังกฤษเรือง คุณพ่อขายาว "(Daddy-Long-Legs)" โดยจีน เว็บสเตอร์
เรืองของอนิเมะนี้กล่าวถึงเรืองราวเกี่ยวกับตัวละครเอกที่ชื่อ จูดี้ แอบบอตต์ ซึ้งกำลังศึกษาในวิทยาลัย เขียนจดหมายเล่าถึงชีวิตของเธอถึงผู้อุปการะเธอ ชายร่ำรวยที่เธอไม่เคยเห็นหน้า
การ์ตูนเรืองนี้ได้ฉายในเมืองไทยเป็นครั้งแรกเมื่อพ.ศ. 2536 โดยใช้ชื่อว่า "คุณพ่อขายาวที่รัก"
ปืนเลวิส

ปืนเลวิส(หรือ ปืนกลอัตโนมัติเลวิส หรือ ปืนไรเฟิลอัตโนมัติเลวิส) เป็นปืนกลเบาสัญชาติอเมริกาในสมัยสงครามโลกครั้งที่หนึ่งซึ่งการออกแบบที่สมบูรณ์และผลิตออกมาเป็นจำนวนมากในสหราชอาณาจักร และใช้กันอย่างแพร่หลายโดยทหารแห่งจักรวรรดิบริติชในช่วงสงคราม มันได้มีการระบายความร้อนด้วยลำกล้องที่มีลักษณะพิเศษ(บรรจุด้วยครีบ, ส่วนหุ้มท้าย(breech)ด้วยอะลูมิเนียมที่ติดด้วยแผงความร้อนบนปากกระบอกปืนเพื่อให้ลำกล้องปืนระบายความร้อน) และกล่องกระสุนแบบจานจะติดตั้งไว้ข้างบน ปืนเลวิสได้ถูกใช้จนกระทั่งสงครามเกาหลีสิ้นสุดลง มันยังถูกใช้อย่างแพร่หลายในฐานะที่เป็นปืนกลอากาศยาน แทบทุกครั้งที่มีการห่อหุ้มผ้าเพื่อระบายความร้อนออกมา(เนื่องจากอากาศจะไหลผ่านเข้ามาทำให้เกิดการระบายความร้อนที่เพียงพอ) ในช่วงสงครามโลกครั้งที่หนึ่งและสงครามโลกครั้งที่สอง "ปืนเลวิสเป็นปืนกลเบาแบบคลาสสิกที่มีการยอมรับมากที่สุดในโลก"
Labdia chionopsamma

Labdia chionopsamma เป็นมอดในวงศ์ของ คอสมอปเตอริกิเด (Cosmopterigidae) ซึ่งอธิบายโดย เอ็ดเวิร์ด เมย์ริค ในปี ค.ศ. 1886 โดยถูกค้นพบที่เกาะนิวกินี ประเทศอินโดนีเซีย
Labdia charisia

Labdia charisia เป็นมอดในวงศ์ คอสมอปเตอร์กิเด (Cosmopterigidae) ซึ่งถูกค้นพบที่ประเทศออสเตรเลีย ซึ่งถูกบันทึกที่เมืองรัฐควีนส์แลนด์ และ Labdia charisia ถูกค้นพบโดย เมอริค ในปี ค.ศ. 1897
Labdia chalcoplecta

Labdia chalcoplecta เป็นมอดชนิดหนึ่งในวงศ์ของ คอสมอปเตอร์กิเด (Cosmopterigidae) โดยถูกค้นพบที่ประเทศออสเตรเลีย ซึ่งถูกบันทึกที่เมืองรัฐควีนส์แลนด์ ชื่อ Labdia chalcoplecta ถูกค้นพบโดย เทิร์นเนอร์ ในปี ค.ศ. 1933
ลูวิส เฮนรี

ลูวิส เฮนรี (เกิดเมื่อวันที่ 8 มิถุนายน ค.ศ. 1885 – เสียชีวิตเมื่อวันที่ 23 กรกฎาคม ค.ศ. 1941) เป็นนักการเมืองจากสหรัฐอเมริกาสังกัดพรรคริพับลิกัน เป็นสมาชิกสภาผู้แทนราษฎรสหรัฐ จากรัฐนิวยอร์ก ลูวิส เฮนรีเกิดที่เมืองเอลมิรา รัฐนิวยอร์ค จบการศึกษาที่มหาวิทยาลัยคอร์เนล ในปี ค.ศ. 1909 และได้รับปริญญาตรี คณะนิติศาสตร์ จากมหาวิทยาลัยโคลัมเบีย ในปี ค.ศ. 1911
เจ้าหญิงยูจีนีแห่งกรีซและเดนมาร์ก

เจ้าหญิงยูจีนีแห่งกรีซและเดนมาร์ก  ประสูติเมื่อวันที่ 10 กุมภาพันธ์ 2453 ณ ปารีส ประเทศฝรั่งเศส เป็นพระธิดาพระองค์เล็กใน เจ้าชายจอร์จแห่งกรีซและเดนมาร์ก และ เจ้าหญิงมารี โบนาปาร์ต เป็นพระราชนัดดาใน พระเจ้าจอร์จที่ 1 แห่งกรีซ มีพระเชษฐาร่วมพระอุทร 1 พระองค์คือ เจ้าชายปีเตอร์แห่งกรีซและเดนมาร์ก ทรงสืบเชื้อสายมาจาก นโปเลียน โบนาปาร์ต ผ่านทางสายพระมารดา 
พระองค์ทรงเป็น 1 ใน สมาชิกพระราชวงศ์กรีซ ที่ได้รับเชิญให้เสด็จร่วมงานพระราชพิธีราชาพิเษกสมรสของ สมเด็จพระราชินีนาถเอลิซาเบธที่ 2 แห่งสหราชอาณาจักร และ เจ้าชายฟิลิป ดยุกแห่งเอดินบะระ ทั้งพระองค์ยังทรงพระนิพนธ์หนังสือเกี่ยวกับชีวประวัติของอะเลคเซย์ นีโคลาเยวิช ซาเรวิชแห่งรัสเซีย และถูกตีพิมพ์ในฝรั่งเศส ในปี 2533 
เสกสมรส.
เจ้าหญิงยูจีนีแห่งกรีซและเดนมาร์ก ทรงเสกสมรสครั้งแรกกับ เจ้าชายโดมินิก แรนีแย ราดซิวิลล์ เมื่อวันที่ 30 พฤษภาคม 2481 ก่อนจะหย่าร้างกันในปี 2489 มีพระบุตร 2 พระองค์คือ
ต่อมาทรงเสกสมรสครั้งที่ 2 กับ ไรมุนโด ดยุกที่ 2 แห่งคาสเทล-ดุยโน เมื่อวันที่ 28 พฤศจิกายน 2492 ก่อนจะหย่าร้างกันในปี 2508 มีพระบุตร 1 พระองค์คือ
เคิร์ต อัลเบิร์ต

เคิร์ต อัลเบิร์ต (เกิดเมื่อวันที่ 28 มกราคม ค.ศ. 1954 ที่เมืองนูเรมเบิร์ก ประเทศเยอรมนี – เสียชีวิตเมื่อวันที่ 28 กันยายน ค.ศ. 2010 ที่เมืองแอร์ลังเงิน, ประเทศเยอรมนี) เป็นนักปีนเขาและช่างภาพจากประเทศเยอรมนี เคิร์ต อัลเบิร์ตเริ่มปีนเขาตั้งแต่ปี ค.ศ. 1968 หรือตั้งแต่อายุ 14 ปี และในปี ค.ศ. 1986 เคิร์ต อัลเบิร์ตเป็นครูสอนคณิตศาสตร์และฟิสิกส์
อัลเบิร์ตได้ประสบอุบัติเหตุจากการปีนเขา เมื่อวันที่ 26 กันยายน ค.ศ. 2010 ด้วยความสูง ขณะที่อัลเบิร์ตถ่ายรูป ผ่านไปสองวันหลังจากประสบอุบัติเหตุ อัลเบิร์ตก็เสียชีวิตลงที่โรงพยาบาลในเมืองแอร์ลังเงิน
ซู แลนด์สกี

<ns>0</ns>
 <revision>
 <parentid>9953824</parentid>
 <timestamp>2024-04-20T23:17:54Z</timestamp>
 <contributor>
 <username>InternetArchiveBot</username>
 </contributor>
 <comment>Rescuing 0 sources and tagging 1 as dead.) #IABot (v2.0.9.5</comment>
 <origin>11451664</origin>
 <model>wikitext</model>
 <format>text/x-wiki</format>
โดโรที เอส. "ซู" แลนด์สกี (เกิดเมื่อวันที่ 3 กันยายน ค.ศ. 1937 – เสียชีวิตเมื่อวันที่ 27 กุมภาพันธ์ ค.ศ. 2015) เป็นนักการเมืองจากสหรัฐอเมริกา สังกัดพรรคริพับลิกัน เป็นสมาชิกวุฒิสภารัฐอินเดียนา เขต 6 ตั้งแต่วันที่ 7 พฤศจิกายน ค.ศ. 1984 จนถึงวันที่ 5 พฤศจิกายน ค.ศ. 2014
แลนด์สกีเสียชีวิตด้วยโรคมะเร็ง เมื่อวันที่ 27 กุมภาพันธ์ ค.ศ. 2015 ด้วยวัย 77 ปี
ดาวีเด มัซซันตี

ดาวีเด มัซซันตี  เกิดวันที่ 15 ตุลาคม ค.ศ. 1976 ในฟาโน ประเทศอิตาลี เป็นผู้ฝึกสอนวอลเลย์บอลของทีมชาติอิตาลี ซึ่งเขาเป็นผู้ฝึกสอนในวอลเลย์บอลหญิงชิงแชมป์ยุโรป 2017
ต็องกี อึนดอมเบเล

ต็องกี อึนดอมเบเล อาลวาโร (เกิด 28 ธันวาคม ค.ศ. 1996) เป็นนักฟุตบอลชาวฝรั่งเศส ปัจจุบันเล่นในตำแหน่งกองกลางให้แก่ลียง (ยืมจาก ทอตนัมฮอตสเปอร์) และทีมชาติฝรั่งเศส
เกียรติประวัติ.
ส่วนบุคคล
สมบัติ มิลินทจินดา

พลตำรวจโท สมบัติ มิลินทจินดา (เกิด 21 มีนาคม พ.ศ. 2502) สมาชิกวุฒิสภาไทย ชุดที่ 12 นายตำรวจราชองครักษ์ อดีตจเรตำรวจ อดีตรองผู้บัญชาการตำรวจภูธรภาค 1
ประวัติ.
พลตำรวจโท สมบัติ มิลินทจินดา เกิดเมื่อวันที่ 21 มีนาคม พ.ศ. 2502 ที่อำเภอหนองม่วง จังหวัดลพบุรี เป็นนักเรียนเตรียมทหารรุ่นที่ 19 นักเรียนนายร้อยตำรวจรุ่นที่ 35 (นรต.35) รุ่นเดียวกับ พลตำรวจเอก ศรีวราห์ รังสิพราหมณกุล ที่ปรึกษานายกรัฐมนตรี อดีตรองผู้บัญชาการตำรวจแห่งชาติ
ชาลส์ ดี. เพร์รี

<ns>0</ns>
 <revision>
 <parentid>8385321</parentid>
 <timestamp>2024-11-09T05:22:25Z</timestamp>
 <contributor>
 <username>JasperBot</username>
 </contributor>
 <minor />
 <comment>แทนที่ {lang-??} ด้วย {langx|??}</comment>
 <origin>11912286</origin>
 <model>wikitext</model>
 <format>text/x-wiki</format>
ชาลส์ เดนนิส เพร์รี (12 มีนาคม ค.ศ. 1907 – 18 กันยายน ค.ศ. 1964) เป็นนักการเมืองจากรัฐนิวยอร์ก สหรัฐ โดยเป็นสมาชิกวุฒิสภารัฐนิวยอร์กระหว่าง ค.ศ. 1939–1944 และเป็นสมาชิกสภาผู้แทนราษฎรรัฐนิวยอร์กตั้งแต่ชุดที่ 162 จนถึงชุดที่ 164
ิอ้างอิง.
<templatestyles src="Reflist/styles.css" />
ทาร์กี ลอมบาร์ดี จูเนียร์

ทาร์กี ลอมบาร์ดี จูเนียร์ (เกิดเมื่อวันที่ 2 กันยายน ค.ศ. 1929 ที่ซีราคิวส์ รัฐนิวยอร์ก) เป็นนักการเมืองจากสหรัฐ จบการศึกษาที่โรงเรียนเตรียมทหารนิวยอร์ก และจบการศึกษาที่วิทยาลัยกฎหมาย มหาวิทยาลัยซีราคิวส์ ภายหลังจบการศึกษา ลอมบาร์ดีได้เป็นสมาชิกวุฒิสภารัฐนิวยอร์กระหว่าง ค.ศ. 1966–1992 และเป็นประธานกรรมาธิการการคลังระหว่าง ค.ศ. 1989–1992
จิม ที. ลินด์ซีย์

จิม ที. ลินด์ซีย์ (1 กุมภาพันธ์ ค.ศ. 1926 – 2 เมษายน ค.ศ. 2013) เป็นนักการเมืองจากสหรัฐ จบการศึกษาระดับปริญญาตรีที่โรงเรียนกฎหมายเบเลอร์ และเป็นสมาชิกสภาผู้แทนราษฎรรัฐเท็กซัสจากพรรคเดโมแครตระหว่าง ค.ศ. 1949–1957 และเป็นประธานสภาผู้แทนราษฎรรัฐเท็กซัสระหว่าง ค.ศ. 1955–1957
คีธ เบลล์ (นักการเมือง)

คีธ เบลล์ (เกิดเมื่อวันที่ 22 มิถุนายน ค.ศ. 1962) เป็นนักธุรกิจและนักการเมืองจากสหรัฐอเมริกา ปัจจุบันเป็นสมาชิกสภาผู้แทนราษฎรรัฐเท็กซัส เขตที่ 4 ตั้งแต่วันที่ 8 มกราคม ค.ศ. 2019 จนถึงปัจจุบัน สังกัดพรรคริพับลิกัน คีธ เบลล์สมรสกับแอนเนตเต เบลล์ และมีบุตรด้วยกัน 2 คน
เทศบาลตำบลบางน้ำเปรี้ยว

เทศบาลตำบลบางน้ำเปรี้ยว เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 1 และบางส่วนของหมู่ 2 ตำบลบางน้ำเปรี้ยว กับบางส่วนของหมู่ 4–6 ตำบลโพรงอากาศ ในอำเภอบางน้ำเปรี้ยว จังหวัดฉะเชิงเทรา เดิมมีฐานะเป็นสุขาภิบาลบางน้ำเปรี้ยวที่จัดตั้งขึ้นใน พ.ศ. 2498 แล้วได้รับการจัดตั้งเป็นเทศบาลตำบลใน พ.ศ. 2542 ในปี พ.ศ. 2564 เขตเทศบาลมีประชากรทั้งหมด 2,326 คน
พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอบางน้ำเปรี้ยว อยู่ห่างจากศาลากลางจังหวัดฉะเชิงเทราประมาณ 20.3 กิโลเมตร อยู่ห่างจากกรุงเทพมหานครประมาณ 72.1 กิโลเมตร ตรงกลางของเขตเทศบาลมีคลองบางขนาก (คลองแสนแสบ) และคลองขวางไหลผ่านเป็นแหล่งน้ำสำคัญ มีพื้นที่รับผิดชอบทั้งหมด 1.65 ตารางกิโลเมตรหรือคิดเป็น 1,031.25 ไร่
เค็นเน็ธ เอ. อีแวนส์

เค็นเน็ธ เอ. อีแวนส์ (เกิดเมื่อวันที่ 9 พฤศจิกายน ค.ศ. 1898 – เสียชีวิตเมื่อวันที่ 11 ธันวาคม ค.ศ. 1970) เป็นนักการเมืองและนักธุรกิจจากสหรัฐอเมริกา เกิดที่เมืองเอเมอร์ซัน รัฐไอโอวา อีวานส์ได้เข้าร่วมสงครามโลกครั้งที่หนึ่ง โดยเป็นผู้จัดการฟาร์มและเป็นทหารผ่านศึก และภายหลังสิ้นสุดสงครามโลกครั้งที่ 1 อีแวนส์ได้เป็นสมาชิกวุฒิสภา ตั้งแต่ ปี ค.ศ. 1937 จนถึงปี ค.ศ. 1945 และเป็นรองผู้ว่าการรัฐไอโอวา ตั้งแต่ปี ค.ศ. 1945 จนถึงปี ค.ศ. 1951
เจฟฟ์ เอลกิน

เจฟฟรีย์ เอลกิน (เกิดเมื่อวันที่ 22 กุมภาพันธ์ ค.ศ. 1951) เป็นนักการเมืองจากสหรัฐอเมริกาจากรัฐไอโอวา ซึ่งเอลกินจบการศึกษาที่มหาวิทยาลัยไอโอวา และเป็นนักธุรกิจ/นักลงทุน ก่อนที่จะมาเป็นสมาชิกสภาผู้แทนราษฎรรัฐไอโอวา ตั้งแต่วันที่ 8 มกราคม ค.ศ. 2001 จนถึงวันที่ 7 มกราคม ค.ศ. 2007 (เขตที่ 51 ตั้งแต่ปี ค.ศ. 2001 จนถึงปี ค.ศ. 2003 และเขตที่ 37 ตั้งแต่ปี ค.ศ. 2003 จนถึงปี ค.ศ. 2007)
จอร์จ อิชฮอร์น

จอร์จ อิชฮอร์น (เกิดเมื่อวันที่ 1 ธันวาคม ค.ศ. 1954) เป็นนักการเมืองจากสหรัฐอเมริกา โดยเป็นสมาชิกสภาผู้แทนราษฎรรัฐไอโอวา ตั้งแต่วันที่ 8 มกราคม ค.ศ. 2001 จนถึงวันที่ 7 มกราคม ค.ศ. 2007 สังกัดพรรคริพับลิกัน จอร์จ อิชฮอร์นเคยสมัครรับเลือกตั้งเป็นวุฒิสภาสหรัฐ ในปี ค.ศ. 2008 และในปี ค.ศ. 2010 เคยสมัครเป็นเลขานุการของรัฐไอโอวา
เทศบาลตำบลดอนฉิมพลี

เทศบาลตำบลดอนฉิมพลี เป็นเทศบาลตำบลซึ่งมีอาณาเขตครอบคลุมพื้นที่บางส่วนของหมู่ 1, 18 ตำบลดอนฉิมพลี ในอำเภอบางน้ำเปรี้ยว จังหวัดฉะเชิงเทรา เดิมมีฐานะเป็นสุขาภิบาลดอนฉิมพลีที่จัดตั้งขึ้นใน พ.ศ. 2499 แล้วได้รับการจัดตั้งเป็นเทศบาลตำบลใน พ.ศ. 2542 ในปี พ.ศ. 2564 เขตเทศบาลมีประชากรทั้งหมด 1,592 คน และเป็นองค์กรปกครองส่วนท้องถิ่นประเภทเทศบาลตำบลที่มีพื้นที่เล็กที่สุดในประเทศไทย
พื้นที่เทศบาลตำบลอยู่บริเวณทิศตะวันตกเฉียงเหนือของอำเภอบางน้ำเปรี้ยว พื้นที่เทศบาลอยู่ห่างจากที่ว่าการอำเภอบางน้ำเปรี้ยว 21.7 กิโลเมตร อยู่ห่างจากศาลากลางจังหวัดฉะเชิงเทราประมาณ 41.9 กิโลเมตร อยู่ห่างจากกรุงเทพมหานครประมาณ 67.6 กิโลเมตรตามทางรถยนต์ มีพื้นที่รับผิดชอบทั้งหมด 0.39 ตารางกิโลเมตรหรือคิดเป็น 243.75 ไร่
คาร์โล อเลสซานโดร ดยุกที่ 3 แห่งคาสเทล-ดุยโน

คาร์โล อเลสซานโดร ดยุกที่ 3 แห่งคาสเทล-ดุยโน  ประสูติเมื่อวันที่ 10 กุมภาพันธ์ 2495 ณ ประเทศฝรั่งเศส เป็นพระโอรสเพียงพระองค์เดียวใน เจ้าหญิงยูจีนีแห่งกรีซและเดนมาร์ก และ ไรมุนโด ดยุกที่ 2 แห่งคาสเทล-ดุยโน เป็นพระนัดดาใน เจ้าชายจอร์จแห่งกรีซและเดนมาร์ก และเป็นพระราชปนัดดาใน พระเจ้าจอร์จที่ 1 แห่งกรีซ โดยทรงประสูติเมื่อวันที่ 10 กุมภาพันธ์ ซึ่งเป็นวันประสูติเดียวกันกับเจ้าหญิงยูจีนีแห่งกรีซและเดนมาร์ก พระมารดา ทั้งยังทรงเป็นพระญาติใน เจ้าฟ้าชายฟิลิป ดยุกแห่งเอดินบะระ
เสกสมรส.
พระองค์ทรงเสกสมรสกับ เวโรไลต์ ลารนซ์ เมื่อวันที่ 10 กุมภาพันธ์ 2519 ณ แคว้นพรอว็องซาลป์โกตดาซูร์ มีพระบุตร 3 พระองค์คือ
ปัจจุบันพระองค์ พระชายา และพระบุตรพำนักใน ปราสาทดุยโน ในทรีเอสต์ ประเทศอิตาลี และยังทรงถูกจัดให้อยู่อันดับที่ 18 ของการสืบตำแหน่ง เจ้าชายพระประมุขแห่งราชวงศ์ทวร์นและทัคซิส
เทศบาลตำบลบางขนาก

เทศบาลตำบลบางขนาก เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 1-2 และบางส่วนของหมู่ 3-4, 6 ตำบลบางขนาก ในอำเภอบางน้ำเปรี้ยว จังหวัดฉะเชิงเทรา 
ในวันที่ 1 มีนาคม พ.ศ. 2501 ตำบลบางขนากเป็น 1 ใน 59 ตำบลแรกของประเทศไทยที่ทางราชการได้จัดตั้งองค์กรปกครองส่วนท้องถิ่นรูปแบบองค์การบริหารส่วนตำบลขึ้นในท้องที่ ต่อมาทางกระทรวงมหาดไทยเห็นว่าท้องถิ่นหมู่ที่ 1,2,3,4 และ 6 ตำบลบางขนาก อำเภอบางน้ำเปรี้ยว ซึ่งอยู่ในเขตขององค์การบริหารส่วนตำบลบางขนาก ซึ่งมีสภาพยกฐานะขึ้นเป็นสุขาภิบาลได้ จึงยุบองค์การบริหารส่วนตำบลบางขนาก อำเภอบางน้ำเปรี้ยว จังหวัดฉะเชิงเทรา และยกฐานะท้องถิ่นหมู่ที่ 1,2,3,4 และ 6 ตำบลบางขนากขึ้นเป็นสุขาภิบาลบางขนากใน พ.ศ. 2515 แล้วได้รับการจัดตั้งเป็นเทศบาลตำบลใน พ.ศ. 2542 ในปี พ.ศ. 2565 เขตเทศบาลมีประชากรทั้งหมด 2,087 คน
พื้นที่เทศบาลตำบลอยู่บริเวณทิศตะวันออกเฉียงเหนือของอำเภอบางน้ำเปรี้ยว พื้นที่เทศบาลอยู่ห่างจากที่ว่าการอำเภอบางน้ำเปรี้ยว 11.6 กิโลเมตร อยู่ห่างจากศาลากลางจังหวัดฉะเชิงเทราประมาณ 31.8 กิโลเมตร อยู่ห่างจากกรุงเทพมหานครประมาณ 82.5 กิโลเมตรตามทางรถยนต์ มีพื้นที่รับผิดชอบทั้งหมด 5.80 ตารางกิโลเมตรหรือคิดเป็น 3,625.0 ไร่ เป็นพื้นที่ของปากคลองแสนแสบ เป็นคลองที่ขุดขึ้นตามพระราชดำริของพระบาทสมเด็จพระนั่งเกล้าเจ้าอยู่หัว (รัชกาลที่ 3) เพื่อเชื่อมแม่น้ำเจ้าพระยากับแม่น้ำบางปะกงเข้าด้วยกัน
จิ้ม ชวนชื่น

นพดล ทรงแสง หรือรู้จักกันในชื่อ จิ้ม ชวนชื่น (เกิด 17 เมษายน พ.ศ. 2507) เป็นนักแสดง นักแสดงตลก นักแสดงลิเก นักร้องชาวไทย อดีตหัวหน้าคณะตลกคณะ ชวนชื่น และเป็นพี่ชายของนักแสดงตลกชื่อดังอย่าง หลุยส์ เชิญยิ้ม จอย ชวนชื่น และ แจ๊ส ชวนชื่น
จิ้มเป็นบุตรคนที่ 4 และเป็นบุตรชายคนที่ 2 จากพี่น้องทั้งหมด 15 คนของ อุดม ทรงแสง หรือ ตาดม ชวนชื่น อดีตนักแสดงและนักแสดงตลกชื่อดังผู้ล่วงลับที่เกิดกับ เยื่อใย ทรงแสง ภรรยาคนแรก
จิ้มเริ่มต้นเข้าสู่วงการจากการเป็นมือกลองให้กับวงดนตรีลูกทุ่งของ เพลิน พรหมแดน ศิลปินแห่งชาติ ตามคำชักชวนของตาดมผู้เป็นพ่อและได้ขยับขึ้นมาเล่นตลกแทนตลกในคณะที่หยุดพักร่วมกับตาดมต่อมาเมื่อ เพลิน พรหมแดน ยุบวงดนตรีตาดมจึงได้ก่อตั้งคณะตลกใช้ชื่อว่า ชวนชม ใน พ.ศ. 2525 และได้ชักชวนจิ้มให้เข้ามาอยู่ในคณะแต่คณะชวนชมไม่ได้รับความนิยมจึงได้เปลี่ยนชื่อคณะเป็น ชวนชื่น โดยหลวงปู่ผล เจ้าอาวาสวัดเชิงหวายในสมัยนั้นซึ่งท่านได้นำชื่อชวนชื่นมาจากชื่อศาลาชวนชื่นที่อยู่ภายในวัดเชิงหวาย
ส่งผลให้คณะชวนชื่นได้รับความนิยมจากผู้ชม ในเวลาต่อมาตาดมได้ยกตำแหน่งหัวหน้าคณะชวนชื่นให้จิ้มเป็นผู้ดูแลและจากนั้นจิ้มก็ได้มีผลงานแสดงทั้งภาพยนตร์และละครโทรทัศน์รวมถึงการเป็นพิธีกรตามออกมาอีกมากมายพร้อมกันนี้จิ้มยังได้ก่อตั้ง ชวนชื่น แฟมมิลี่ ขึ้นมาเพื่อผลิตรายการโทรทัศน์ให้กับช่องต่าง ๆ แต่ในที่สุดจิ้มก็ตัดสินใจยุบคณะชวนชื่นและปิดชวนชื่นแฟมมิลี่เพื่อหันมารับงานแสดงเพียงอย่างเดียว
เทศบาลตำบลศาลาแดง (จังหวัดฉะเชิงเทรา)

เทศบาลตำบลศาลาแดง เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 1, 3–4 และบางส่วนของหมู่ 2, 5 ตำบลศาลาแดง ในอำเภอบางน้ำเปรี้ยว จังหวัดฉะเชิงเทรา เดิมมีฐานะเป็นสุขาภิบาลศาลาแดงที่จัดตั้งขึ้นใน พ.ศ. 2537 แล้วได้รับการจัดตั้งเป็นเทศบาลตำบลใน พ.ศ. 2542 ในปี พ.ศ. 2564 เขตเทศบาลมีประชากรทั้งหมด 1,455 คน
พื้นที่เทศบาลตำบลอยู่บริเวณทิศตะวันตกของอำเภอบางน้ำเปรี้ยว พื้นที่เทศบาลอยู่ห่างจากที่ว่าการอำเภอบางน้ำเปรี้ยว 10.8 กิโลเมตร อยู่ห่างจากศาลากลางจังหวัดฉะเชิงเทราประมาณ 28.1 กิโลเมตร อยู่ห่างจากกรุงเทพมหานครประมาณ 62.1 กิโลเมตรตามทางรถยนต์ มีพื้นที่รับผิดชอบทั้งหมด 4.72 ตารางกิโลเมตรหรือคิดเป็น 2,950.0 ไร่
แอฟริกาคัพออฟเนชันส์ 2019 รอบคัดเลือก กลุ่ม เจ

กลุ่ม เจ ของ แอฟริกาคัพออฟเนชันส์ 2019 รอบคัดเลือก จะเป็นหนึ่งใน 12 กลุ่มที่จะตัดสินหาทีมที่เข้าไปเล่นในทัวร์นาเมนต์ แอฟริกาคัพออฟเนชันส์ 2019 รอบสุดท้าย. กลุ่มนี้ประกอบไปด้วยสี่ทีม: ตูนิเซีย, อียิปต์, ไนเจอร์, และ เอสวาตีนี (สมัยก่อนคือ สวาซิแลนด์).
แต่ละทีมลงเล่นแบบพบกันหมดในรูปแบบเหย้าและเยือนระหว่างเดือนมิถุนายน 2560 และเดือน มีนาคม 2562.
ตูนิเซีย และ อียิปต์, แชมป์และรองแชมป์กลุ่ม, ได้สิทธิ์เข้าแข่งขัน แอฟริกาคัพออฟเนชันส์ 2019.
อันดับดาวซัลโว.
การแข่งขันทั้งหมดมี 34 ประตูที่ทำได้ใน 12 นัด, สำหรับค่าเฉลี่ย ประตูต่อนัด.
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
หมายเหตุ.
<templatestyles src="Reflist/styles.css" />
ซานตาเฟ (ประเทศอาร์เจนตินา)

ซานตาเฟเดลาเบรากรุซ  หรือที่นิยมเรียกว่า ซานตาเฟ เป็นเมืองหลวงของรัฐซานตาเฟ ตั้งอยู่ทางตะวันออกเฉียงเหนือของอาร์เจนตินา ใกล้กับจุดบรรจบของแม่น้ำปารานาและซาลาโด
อุมเบร์โต อัลบาเรซ

อุมเบร์โต อัลบาเรซ (13 มิถุนายน ค.ศ. 1929 – 9 มิถุนายน ค.ศ. 2019) เป็นนักฟุตบอลจากประเทศโคลอมเบีย เคยเล่นให้กับสโมสรอัตเลติโกนาซิโอนัล เขาชนะเลิศการแข่งขันกัมเปโอนาโตโปรเฟซิโอนัล 1954 กับสโมสรนี้
แอฟริกาคัพออฟเนชันส์ 2019 รอบคัดเลือก กลุ่ม เค

กลุ่ม เค ของ แอฟริกาคัพออฟเนชันส์ 2019 รอบคัดเลือก จะเป็นหนึ่งใน 12 กลุ่มที่จะตัดสินหาทีมที่เข้าไปเล่นในทัวร์นาเมนต์ แอฟริกาคัพออฟเนชันส์ 2019 รอบสุดท้าย. กลุ่มนี้ประกอบไปด้วยสี่ทีม: แซมเบีย, โมซัมบิก, กินี-บิสเซา, และ นามิเบีย.
แต่ละทีมลงเล่นแบบพบกันหมดในรูปแบบเหย้าและเยือนระหว่างเดือนมิถุนายน 2560 และเดือน มีนาคม 2562.
กินี-บิสเซา และ นามิเบีย, แชมป์และรองแชมป์กลุ่ม, ได้สิทธิ์เข้าแข่งขัน แอฟริกาคัพออฟเนชันส์ 2019.
อันดับดาวซัลโว.
การแข่งขันทั้งหมดมี 28 ประตูที่ทำได้ใน 12 นัด, สำหรับค่าเฉลี่ย ประตูต่อนัด.
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
หมายเหตุ.
<templatestyles src="Reflist/styles.css" />
มเหศ อานันท์

มเหศ อานันท์ (เกิดเมื่อวันที่ 13 สิงหาคม ค.ศ. 1961 – เสียชีวิตเมื่อวันที่ 8 กุมภาพันธ์ ค.ศ. 2019 ที่เมืองมุมไบ) เป็นนักแสดงจากประเทศอินเดีย เขาแสดงภาพยนตร์ในภาษาฮินดี ทมิฬ เตลูกู และมลยาฬัม
เค็นเน็ต เคาธ์

เค็นเน็ต ซี. เคาธ์ (เกิดเมื่อวันที่ 18 สิงหาคม ค.ศ. 1924 – เสียชีวิตเมื่อวันที่ 2 มกราคม ค.ศ. 2019) เป็นนักธุรกิจและนักการเมืองจากสหรัฐอเมริกา ซึ่งเป็นสมาชิกสภาผู้แทนราษฎรเซาท์ดาโกตา ตั้งแต่ปี ค.ศ. 1969 จนถึงปี ค.ศ. 1978 สังกัดพรรคเดโมแครต นอกจากนี้ยังเป็นนักธุรกิจ ซึ่งเป็นเจ้าของกิจการยาง
แอฟริกาคัพออฟเนชันส์ 2019 รอบคัดเลือก กลุ่ม แอล

กลุ่ม แอล ของ แอฟริกาคัพออฟเนชันส์ 2019 รอบคัดเลือก จะเป็นหนึ่งใน 12 กลุ่มที่จะตัดสินหาทีมที่เข้าไปเล่นในทัวร์นาเมนต์ แอฟริกาคัพออฟเนชันส์ 2019 รอบสุดท้าย. กลุ่มนี้ประกอบไปด้วยสี่ทีม: กาบู เวร์ดี, ยูกันดา, แทนซาเนีย, และ เลโซโท.
แต่ละทีมลงเล่นแบบพบกันหมดในรูปแบบเหย้าและเยือนระหว่างเดือนมิถุนายน 2560 และเดือน มีนาคม 2562.
ยูกันดา และ แทนซาเนีย, แชมป์และรองแชมป์กลุ่ม, ได้สิทธิ์เข้าแข่งขัน แอฟริกาคัพออฟเนชันส์ 2019.
อันดับดาวซัลโว.
การแข่งขันทั้งหมดมี 20 ประตูที่ทำได้ใน 12 นัด, สำหรับค่าเฉลี่ย ประตูต่อนัด.
<templatestyles src="Div col/styles.css"/>
<templatestyles src="Div col/styles.css"/>
<templatestyles src="Div col/styles.css"/>
หมายเหตุ.
<templatestyles src="Reflist/styles.css" />
วิลเลียม คอกรัน (นักการเมือง)

วิลเลียม ชาลส์ "บิล" คอกรัน (25 สิงหาคม ค.ศ. 1934 – 3 มกราคม ค.ศ. 2019) เป็นนักการเมืองจากสหรัฐ สังกัดพรรคเดโมแครต โดยเป็นสมาชิกสภาผู้แทนราษฎรจากรัฐอินดีแอนา ตั้งแต่วันที่ 6 พฤศจิกายน ค.ศ. 1974 จนถึงวันที่ 5 พฤศจิกายน ค.ศ. 2008
มีเกเล กักกาวาเล

มีเกเล กักกาวาเล (เกิดเมื่อวันที่ 13 กรกฎาคม ค.ศ. 1947 ที่มาร์ชานา – เสียชีวิตเมื่อวันที่ 2 มกราคม ค.ศ. 2019 ที่โรม) เป็นนักการเมืองจากประเทศอิตาลี โดยดำรงตำแหน่งสมาชิกสภาผู้แทนราษฎร ตั้งแต่วันที่ 15 เมษายน ค.ศ. 1994 จนถึงวันที่ 8 พฤษภาคม ค.ศ. 1996
อัลเฟรโด อาร์ปายา

อัลเฟรโด อาร์ปายา (14 สิงหาคม ค.ศ. 1930 – 6 มกราคม ค.ศ. 2019) เป็นนักการเมืองจากประเทศอิตาลี เคยดำรงตำแหน่งสมาชิกสภาผู้แทนราษฎรระหว่าง ค.ศ. 1982–1983 นอกจากนี้ยังเป็นประธานสันนิบาตสิทธิมนุษยชนอิตาลีระหว่าง ค.ศ. 2002–2016
จอห์น เบอร์นาร์ด บลาโม

จอห์น เบอร์นาร์ด บลาโม (เกิดเมื่อปี ค.ศ. 1935) เป็นนักการเมืองจากประเทศไลบีเรีย เคยดำรงตำแหน่งรัฐมนตรีว่าการกระทรวงการต่างประเทศของประเทศไลบีเรีย ภายใต้รัฐบาลซามูเอล โด โดยเริ่มดำรงตำแหน่งตั้งแต่ปี ค.ศ. 1986 จนถึงปี ค.ศ. 1987
แอฟริกาคัพออฟเนชันส์ 2019 กลุ่ม เอ

กลุ่ม เอ ของ แอฟริกาคัพออฟเนชันส์ 2019 จัดขึ้นเมื่อวันที่ 21 ถึง 30 มิถุนายน พ.ศ. 2562. กลุ่มนี้ประกอบไปด้วย สาธารณรัฐประชาธิปไตยคองโก, เจ้าภาพ อียิปต์, ยูกันดา และ ซิมบับเว.
อียิปต์ และ ยูกันดา คือสองทีมที่ดีที่สุด, พร้อมกับ สาธารณรัฐประชาธิปไตยคองโก เป็นหนึ่งในสี่ทีมอันดับสามที่ดีที่สุด, ได้ผ่านเข้าสู่รอบ 16 ทีมสุดท้าย.
ทีม.
หมายเหตุ
<templatestyles src="Reflist/styles.css" />
ตารางคะแนน.
ใน รอบ 16 ทีมสุดท้าย:
แมตช์.
เวลาแมตช์ทั้งหมดคือเวลาท้องถิ่น, CAT .
อียิปต์ พบ ซิมบับเว.
<section begin=A1 /><section end=A1 />
สาธารณรัฐประชาธิปไตยคองโก พบ ยูกันดา.
<section begin=A2 /><section end=A2 />
ยูกันดา พบ ซิมบับเว.
<section begin=A3 /><section end=A3 />
อียิปต์ พบ สาธารณรัฐประชาธิปไตยคองโก.
<section begin=A4 /><section end=A4 />
ยูกันดา พบ อียิปต์.
<section begin=A5 /><section end=A5 />
ซิมบับเว พบ สาธารณรัฐประชาธิปไตยคองโก.
<section begin=A6 /><section end=A6 />